Pemilik Asal Duit ‘RM10 Terakhir Pemberian Ayah’ Berjaya Ditemui

Baru semalam telah tular mengenai seorang pengguna Facebook dengan nama akaun, Hyza Ezany telah meminta warganet membantunya mencari pemilik asal sekeping wang kertas RM10.

Walau bagaimanpun, media sosial sekali lagi membuktikan ‘kuasanya’ apabila pemilik asal wang kertas RM10 tersebut sudah pun berjaya ditemui dalam tempoh masa yang singkat sahaja.

Wang kertas tersebut pernah dimiliki oleh seorang wanita bernama Anne Malar yang kehilangan ayahnya sejak 10 tahun yang lalu. Beliau tidak menyangka akan mendapat semula wang terahkhir pemberian terakhir mendiang ayahnya dahulu.

Menerusi perkongsian wanita tersebut, wang tersebut disimpan Anne Malar Yesudass sejak 21 Mei 2010 dan merupakan pemberian terakhir ayahnya sebagai wang saku ke sekolah pada pukul 7.10 pagi ketika dia berusia 17 tahun, sebelum mendiang ayahnya menemui ajal akibat kemalangan pada hari tersebut.

Lebih menyedihka apabila duit tersebut sebenarnya telah dicuri ketika dia mengikuti satu program pada 1 September 2018 ketika beliau menyertai sebuah kem, membuatkan dirinya begitu sedih kerana itulah kenangan terakhirnya bersama mendiang ayahnya.

Walau bagaimanapun, kesedihan beliau kini terubat apabila wang kertas tersebut kini berada ditangannya semula.

Tersentuh dengan kisah disebalik wang 10 ringgit ini, ramai yang memuji tindakan pengguna Facebook tersebut yang sanggup melepaskan wang itu dan mencari pemilik terdahulunya.

Terdahulu, seorang pengguna Facebook meminta bantuan netizen untuk cari pemilik asal duit berkenaan. Klik pautan di bawah untuk bacaan lanjut.

Wanita Ini Minta Bantuan Netizen Cari Pemilik Duit ‘RM10 Terakhir Pemberian Ayah’

Belum Mampu Beri Menantu, Lelaki Ini Hadiahkan iPhone ‘Boba’ Kepada Bapanya Buatkan Netizen Kagum Dan Terharu

Pelajar Cemerlang UPSR Ini Terima Hadiah Wang Tunai RM10,000 Daripada Ibu Bapanya


Pemilik Bisnes Ini Berkongsi Mengapa Perkahwinan Boleh Menjadikan Kita Kaya

Nota Editor: Penulisan ini dikongsikan oleh Puan Elliyin Rasif, Founder dan CEO butik terkenal, Elle Zada. Puan Elliyin akan berkongsi kisah bisnes beliau dengan lebih lanjut dalam acara #vockettalk3. Ikuti penulisan ini sehingga habis untuk mengetahui bagaimana untuk menghadiri #vockettalk3.

Kami bernikah 4 tahun yang lepas pada tarikh 09.09.2011. Kami berusia 23 tahun dan masih belajar di universiti. Ramai kawan-kawan dan orang luar sangkakan kami berdua anak orang kaya. Maklumlah, sudahlah berkahwin di usia muda, berbulan madu pula di Italy selama 14 hari.

Apa yang mereka tidak tahu dan tak kisah mahu ambil tahu adalah, ibu bapa saya adalah guru bahasa di sekolah yang berdedikasi, ibu si dia adalah jurujual di butik jam tangan manakala bapa pula adalah seorang pemandu teksi. Siapa terkejut, angkat tangan. Hehe.

It is easier to assume what our minds are willing to stomach, even when it is not the truth. That’s human nature.

Hakikatnya, kami daripada keluarga yang biasa-biasa. Sedangkan mahu kahwin pada ketika itupun mereka sangkakan kami sudah gila. Haha.

Ibu saya adalah campuran Turki dan India Muslim, bapa pula kacukan Jawa dan Cina. Saya berdarah satu Malaysia. Suami pula kacukan ibu Cina, bapa Pakistan. Saya pernah ingat berfikir, “If such unlikely combination can exist, NOTHING IS IMPOSSIBLE!”

Setelah taaruf dalam 2 minggu, kami ambil keputusan untuk kahwin dan apa yang berlegar dalam kepala kami adalah:

“Buat perkara yang betul. Apa yang Allah suka dan apa yang Nabi suruh. Tak kisahlah apapun cabarannya. Rezeki Allah yang tentukan.”

Sepanjang di universiti, sebenarnya kami dah mula menceburi bidang keusahawanan. Saya pernah jadi jururunding kewangan, dealer jual Dunkin Donut, jual T-Shirt dan macam-macam lagi. Suami pula jana pendapatan melalui events di universiti – pernah jual buah, jual air, buat photo booth dan komoditi emas. Kami tak joli dan tak boros, duit tu semua kami simpan.

Strategi kami, kalau nak kaya – nikah dulu. InsyaAllah berkat dan sudah dijanjikan rezeki serta kecukupan daripada Allah Taala. Couple tak tentu arah bertahun-tahun banyak kumpul dosa dan berlakon sahaja, jadi lebih baik kahwin. Kami nikah dahulu, pergi berbulan madu 3 hari selepas itu selama 14 hari dan 6 bulan kemudian barulah kami buat 1 majlis walimah.

Dengan modal tiga ribu ringgit (RM3000) dari dalam simpanan, kami pun bernikah. Kenapa belanja sikit sahaja? Sebab pada kami fokus utama perbelanjaan adalah SELEPAS NIKAH, bukan semasa majlis nikah. Nasib baik juga kami ini dari latar belakang keluarga campuran, jadi tuntutan tradisi itu ini tidak berlaku. Kami ikut panduan Islam sahaja. Mudah.

Banyak benda kami DIY (Do It Yourself). Mahu majlis yang indah tetapi dengan bajet kecil. Hiasan majlis dan hiasan hantaran RM600 sahaja. Semua kami pasang dan deko sendiri dengan kawan dan adik beradik. Baju, veil, tudung saya  jahit sendiri. Pelamin buaian, cat dan hias sendiri. Kebanyakan hantaran semua hadiah daripada keluarga untuk pengantin. Selebihnya bayar khemah dan katering lebih kurang RM2000 untuk jamu keluarga dan kawan rapat seramai 150 orang yang hadir.

Selepas 6 bulan bernikah, Allah ilhamkan ELLE ZADA kepada kami. Pada Julai 2012 kami lancarkan ELLE ZADA secara online and the rest was history.

Kami bermula dengan modal dalam tangan. Tiada pinjaman mahupun kad kredit.

Dunia keusahawanan menuntut ketahanan yang tinggi. Pernah kami roll modal masa awal peniagaan untuk tambah volume pengeluaran dengan melaburkan semua duit jualan RM40,000 sampai dalam akaun tinggal beberapa ratus ringgit sahaja untuk makan minum. Dari situ turnover ELLE ZADA mula mencapai jualan 6 angka pertama iaitu RM150,000.

Satu persatu inisiatif kami bangunkan. Bermula dengan ELLE ZADA ONLINE www.ellezada.com , kemudian ELLE ZADA BUTIK, ELLE ZADA TAILORING HOUSE & terkini ELLE ZADA ACADEMY. Dahulu berdua kini berpasukan 25 orang.

Ini baru sahaja permulaan. Masterplan ELLE ZADA adalah satu gagasan visi yang besar. Selama 3 tahun kami FOKUS menyusun asas perniagaan sehingga kukuh. Peduli apa orang lain cakap atau buat, kita lebih tahu bisnes kita. Menara tinggi mana mungkin dibina atas pasak banglo 3 tingkat. Usaha menggali dan menanam pasak ini baru sahaja selesai, InsyaAllah ELLE ZADA is now completely ready to soar.

Konsepnya mudah, DO THE RIGHT THING. Jangan tunggu kaya baru nak nikah. Sebaliknya bernikahlah untuk kaya.

Bercinta selepas nikah impaknya bertahun-tahun masih terasa. Rasanya macam baru kelmarin bernikah, mahu bersiap ke Italy, tetapi apabila lihat keliling sudah ada Baby Bug berlari ke sana ke mari, bisnes sudah tegak berdiri dan masa depan boleh dicorak sendiri.

Dalam pernikahan itu ada barakah dan magiknya, Allah sudah janji. Asalkan sahaja NIAT betul dan bersedia JIWA.

People usually OVERESTIMATE what they can do in a year, BUT UNDERESTIMATE WHAT THEY CAN ACHIEVE IN 5 YEARS.

Alhamdulillah. It has only been 4 years. We have another 1 year to rally in full speed.

Sehingga bertemu lagi di nota tahun ke-5 ulangtahun perkahwinan. InsyaAllah. Berkati dan rahmatilah perkahwinan ini, Ya Allah.

Allahumma yassir wala tu’assir. Rabbi tammim bilkhoir. Birohmatikaya Arhamarrohimin.
 Biiznillah.

The Vocket akan mengadakan #vockettalk3 pada 10 Oktober 2015 di MaGIC, Cyberjaya. Acara ini adalah satu sesi perkongsian bisnes yang akan menghimpunkan 5 usahawan dan pemilik bisnes muda seperti di bawah:

BACA: Bagaimana Lelaki Ini Membina Perniagaan Daripada 9 Telekung Hingga Ke-5 Cawangan Butik

BACA: Berbaju Kurung Di Milan, Tanpa Sedar Gadis Melayu Ini Jadi Tumpuan Ramai

LIKE dan FOLLOW Vocket di Facebook serta Instagram


2017 Semakin Dekat, 6 Perkara Pemilik Bisnes Kecil Boleh Tambah Baik

2017 semakin dekat. 6 perkara ini boleh dilakukan oleh pemilik bisnes kecil untuk tambah baik bisnes sendiri:

Aktiviti dalam bisnes sudah jadi rutin harian. Bermotivasi atau tidak, kita tetap lakukan.

Ups and down itu perkara biasa. Cepat-cepat masuk landasan apabila fokus macam tergelincir.

Segmen pelanggan harus jelas. Tidak tembak merata. Berguru jika masih tidak faham hal ini.

Kita tidak lagi berniaga dalam ‘blur’, tak tahu untung sebenarnya berapa, aliran tunai sihat atau tidak.

Tindakan pertama jika belum buat, asingkan duit bisnes dan duit peribadi. Ia memudahkan langkah seterusnya.

Apabila ada target, baru kita boleh design strategi, taktik dan teknik apa mahu diguna untuk capai target.

Kita patuh undang-undang. Apabila keuntungan direkod, kita bayar cukai.

Undang-undang agama juga kita patuh, kita ambil peduli kiraan dan bayaran zakat perniagaan kita.

Hanya fikir untung tanpa ambil peduli nilai-nilai yang baik. (Contoh: masih pakai teknik curi prospek pada iklan berbayar orang lain).

Kita berniaga untuk cipta kehidupan lebih baik dan tambah nilai kepada pelanggan, rakan kongsi, pembekal, staff, dan sesama peniaga lain.

Bukan setakat itu, hasil daripada bisnes kita juga beri manfaat kepada golongan fakir miskin, asnaf, kurang upaya dan lain-lain.

BACA: Bagaimana Neelofa Manipulasi ‘Suri Hati Mr Pilot’ Untuk Bisnes


Pemilik BMW Dedahkan Pemandu Preve Putar Belit Laporan Polis Demi Dapatkan Pampasan Insurans

Pihak berkuasa pernah menyatakan pada 2017 lalu, ‘sambung bayar’, atau amalan menggadaikan kenderaan secara sewa beli daripada bank, adalah kesalahan serius yang boleh menyebabkan pesalah didenda RM30,000, penjara tiga tahun, atau kedua-duanya sekali.

Baru-baru ini seorang pemilik BMW E36 325i telah berkongsi pengalaman dilanggar oleh pemilik Proton Preve ‘sambung bayar’ yang telah membuat laporan palsu untuk mendapatkan pampasan insurans ekoran kejadian terbabit.

Menurut pemilik BMW tersebut, dia dan seorang penumpang dalam perjalanan ke Genting Highlands melalui Ulu Yam. Semasa mahu melalui selekoh, datang sebuah Proton Preve dari lorong bertentangan yang dipandu laju telah tergelincir dan merempuh bahagian hadapan keretanya sehingga ‘total lost‘.

Pemandu Preve cedera parah, ekoran dia tidak memakai tali pinggang keledar. Manakala pemilik BMW hanya mengalami cedera ringan dan rakannya pula patah jari.

Kira-kira dua minggu selepas kejadian, pemandu Preve dibenarkan keluar hospital dan pemilik BMW bertemu dengannya untuk membincangkan cara untuk menyelesaikan insiden yang berlaku.

Bagaimanapun, pemandu Preve itu bertindak seolah-olah dia tidak bersalah dan enggan meminta maaf. Difahamkan, dia juga telah melantik seorang ‘peguam’ bagi memudahkan urusan tuntutan pampasan insurans ‘kereta sambung bayar’ Proton Preve miliknya.

‘Peguam’ itu berkeras mengarah pemilik BMW untuk mengubah laporan polis dengan menyatakan — pemilik BMW masuk ke dalam lorong Preve sehingga menyebabkan kemalangan, untuk menampakkan dirinya bersalah — supaya mereka boleh menuntut insurans pemilik BMW dan membayarnya ‘komisen’ sebagai pampasan.

Peguam itu juga memintanya tidak menyerahkan atau berkongsi rakaman video dashcam semasa kejadian kepada mana-mana pihak. Pemilik BMW tidak bersetuju serta-merta dan meneruskan prosedur standard untuk mengemukakan laporan. Tidak lama selepas itu, pemilik BMW mendapat tahu pemandu Preve telah mengemukakan laporan palsu kepada balai polis trafik.

Oleh kerana kereta BMW itu sudah berusia, syarikat insurans hanya dapat menawarkan RM4,000 iaitu 10% daripada jumlah keseluruhan yang pemiliknya telah laburkan untuk membaik pulih dan membina semula kereta tersebut.

Pada masa sama, syarikat insurans akan menyimpan bangkai kereta itu. Oleh kerana merasakan ‘nilai pampasan’ tersebut tidak berbaloi, pemilik BMW telah membuat keputusan untuk menanggalkan semua bahagian komponen dan ‘scrap‘ kereta kesayangannya.

Manakala pemandu Preve pula dinafikan sebarang tuntutan daripada syarikat insuransnya apabila mereka mengetahui bahawa kereta miliknya ‘sambung bayar’, bersama dengan kenyataan palsunya mengenai kemalangan yang terjadi.

Pendedahan tu telah meraih perhatian netizen yang marah dengan tindakan pemandu Preve itu memalsukan laporan polis serta menggunakan ‘peguam’ semata-mata mahu pemilik BMW mendengar katanya untuk mendapatkan tuntutan pampasan insurans bagi ‘kereta sambung bayarnya’.

Tambah netizen lagi, mereka meminta orang ramai memasang dashcam pada kenderaan masing-masing kerana rakaman video itu boleh menguatkan lagi bukti semasa membuat cover report di balai polis.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu seorang pemandu Proton Exora meninggalkan mangsa terbaring di atas jalan raya selepas berlaku pertembungan kedua-dua pihak. Baca lebih lanjut melalui pautan di bawah.

‘Tidak Ada Hati Perut’ – Pemandu Proton Exora Lari Tinggalkan Mangsa Selepas Jadi Punca Kemalangan

Pemandu Mercedes Tunjuk Lagak Samseng Selepas Dihalang Guna Lorong Kecemasan

Gara-Gara Tidak Sempat Brek, Penunggang Motosikal ‘Naik Angin’ Dakwa Lancer Jadi Punca Perlanggaran


Pemilik ‘Ghapoor Dior’ Kongsi Cara Beliau Siapkan Scooter Unik Ini

Pada bulan Jun tahun lalu, kedua-dua jenama besar Itali iaitu Christian Dior dan Vespa mengumumkan mereka telah bekerjasama untuk menghasilkan skuter edisi terhad yang dikenali sebagai ‘Vespa 946 Dior’.

Vespa edisi terhad tersebut turut hadir dengan beberapa aksesori tambahan yang dijual berasingan seperti topi keledar dan juga kotak kargo dipenuhi dengan corak seni yang sama pada tempat duduk vespa tersebut.

Oleh kerana vespa tersebut merupakan keluaran rare dan eksklusif, ada seorang pemuda berbakat dari Terengganu yang dikenali sebagai Zameer Pentbrush telah mengambil inspirasi daripada ‘Vespa 946 Dior’ itu untuk membuat sebuah vespa sendiri yang dinamakan sebagai ‘Ghapoor Dior’.

Menurut beliau, idea untuk membuat ‘Ghapoor Dior’ itu timbul apabila nama ‘Vespa Dior’ tular menjadi bualan orang ramai pada baru-baru ini. Proses untuk menyiapkan ‘Ghapoor Dior’ ini cuma mengambil masa tiga hari sahaja.

“Walaupun tempoh diambil sangat singkat, namun untuk mendapatkan kombinasi warna yang sepadan dengan warna pada versi asal menjadi satu cabaran buat saya,” terang beliau apabila diminta berkongsi lanjut proses pembuatan vespa ini.

Zameer menyatakan beliau telah menggunakan model Honda Julio 50cc yang sangat sukar dan terhad untuk didapatkan di pasaran Malaysia. Jadi ada rakan beliau telah membantunya bagi mendapatkan motosikal tersebut dari Jepun secara lelong sebelum dihantar ke sini.

A post shared by Zameer Pentbrush (@zameer_pentbrush)

Apa bila ditanya kepada Zameer, apakah maksud di sebalik ‘Ghapoor Dior’ itu? Beliau menerangkan perkataan tersebut diambil daripada dialek Kelantan — ‘Ghapoor’ atau ‘Gapo’ bermaksud ‘Apa’, manakala ‘Dior’ pula simbolik kepada ‘Dia’. Jadi gabungan kedua-dua perkataan ‘Ghapoor Dior’ membawa maksud ‘Apa Dia’.

Untuk makluman semua, Rozamil Yatim atau lebih dikenali sebagai ‘Zameer Pentbrush’ sudah berkecimpung dalam bidang lukisan airbrush ini sejak tahun 2015 lagi. Beliau telah menerima banyak tempahan untuk membuat pelbagai rekaan lukisan airbrush pada topi keledar dan motosikal pelanggannya.

Ustaz Azhar Idrus dan Perdana Menteri Malaysia, YAB Dato’ Sri Ismail Sabri Yaakob merupakan antara individu yang pernah memiliki hasil seni kreatif Zameer ini.

“Saya ingin mengucapkan jutaan terima kasih kepada orang ramai yang tidak putus-putus memberikan sokongan sehingga ke hari ini. Dan saya turut berjanji akan berusaha untuk terus buat yang terbaik dalam kerjaya saya untuk semua,” kata Zameer sebelum mengakhiri temu ramah bersama The Vocket.

Baca lebih lanjut mengenai model ‘Vespa 946 Dior’ yang dikeluarkan khas pada tahun lalu melalui pautan di bawah.

Dior Dan Vespa Jalin Kerjasama Hasilkan Model 946 Edisi Terhad

Dior Perkenalkan Aksesori Bekas AirPods Dengan Harga RM1,649


Pemilik Ini Kongsi Detik Cemas Selamatkan Kucing Kesayangan Di Lebuhraya Dengan Bantuan AirTag

Alat penjejak seperti AirTag sangat berguna untuk menjejaki sesuatu barangan dengan mudah. Malah, kini pemilik binatang turut memasang alat penjejak itu pada binatang peliharaan mereka agar boleh memantau pergerakan secara langsung dengan lebih terperinci.

Menerusi akaun TikTok @osrastays, pemilik kepada kucing bernama Tofu telah berkongsikan video berkisarkan detik-detik cemas misi menyelamatkan kucing kesayangannya yang hilang. Menariknya, mereka berjaya menemukan kucing tersebut kerana telah dipakaikan AirTag padanya.

Untuk makluman, kejadian ini berlaku di Singapura dan kemudiannya telah tular di platform TikTok. Difahamkan Tofu telah hilang dan disyaki diambil oleh seseorang tanpa diketahui. Pada mulanya, Tofu dikesan di sebuah tempat letak kenderaan dan kemudian dilihat bergerak ke arah lebuhraya Marina Coastal Expressway.

Dengan menyangka hanya kolar AirTag yang dibuang, mereka tetap bergegas ke lokasi tersebut untuk mendapatkan semula alat penjejak itu. Namun, masih tidak dijumpai dan misi pencarian masih dilakukan memandangkan Tofu masih dikesan di sekitar kawasan tersebut.

Dengan AirTag yang masih memberikan petunjuk kucing masih berada di sekitar semak di kawasan berdekatan, mereka masih meneruskan pencarian di kawasan yang dinyatakan. Lalu, seorang kawan turut serta bersama keluarga pemilik pergi ke lokasi semak di tengah-tengah lebuhraya kerana merasa yakin akan kewujudan Tofu yang mungkin menyorok di situ.

Semakin meluru dekat ke semak yang dikatakan, aplikasi FindMy menunjukkan AirTag yang dipakai Tofu berada di situ dan kedengaran bunyi beep yang kuat dihasilkan. Mereka terkejut melihat kelibat Tofu yang benar-benar berada di celah-celah semak tersebut.

😭 Tofu the cat went missing. He had an airtag around his collar. We opened the app & found him located at Marina Coastal Expressway… In our minds someone must have thrown the tag along the way.. Thankful for friends & family who helped us find Tofu. We are also thankful for Apple Singapore for creating airtags.. Here’s our Tofu Tragedy… Tofu never gave up on us , so did we…We love you Tofu 🥹 #sgfyp #sgtrending #mothershipsg #sgtiktok #tiktoksingapore #catssg #fypシ #viralsg #tiktoksgviral #airtag #airtagsapple #tofuthecatsg

Tanpa berlengah, mereka terus mendapatkan kucing berkenaan lalu dibawa masuk ke dalam kereta. Pemilik kucing tersebut bersyukur kerana berjaya menemui kucing dengan adanya bantuan alat penjejak AirTag. Pencarian ini mungkin lebih sukar untuk dilakukan sekiranya tidak dipasangkan AirTag pada kucing itu.

Video ini berjaya meraih tontonan sebanyak 2.2 juta, 299,500 likes dan juga 3,500 komen daripada pengguna platform TikTok. Majoriti netizen sangat bersyukur dengan penemuan ini dan berminat untuk mendapatkan AirTag buat binatang peliharaan mereka sebagai langkah berjaga-jaga jike berlaku perkara sebegini.

Memandangkan AirTag mempunyai rekaan yang kompak, ramai yang meletakkan alat penjejak itu pada beg, kunci atau dompet untuk tujuan penjejakan. AirTag yang telah diintegrasi dengan aplikasi FindMy turut memudahkan pencarian sesuatu barangan melalui satu aplikasi sahaja.

Kini anda boleh dapatkan di Shopee dengan harga serendah RM139 sahaja dan padanan aksesori sudah dijual dengan meluas oleh daripada jenama terkemuka lai.


Pemilik JDM Dapat Jutaan Ringgit Selepas Mat Saleh Beli GT-R R34 Miliknya

Satu masa dahulu kereta-kereta dibuat untuk pasaran Jepun (Japanese Domestic Market/JDM) boleh didapatkan pada ‘harga mampu milik’. Bagaimanapun, sejak-sejak hari ini, harga sesebuah JDM boleh melonjak ratusan ribu sehingga jutaan ringgit bergantung pada model dan keadannya.

Terbaharu, peminat-peminat model ‘supercar-killer from Japan‘ terkejut apabila mengetahui seorang pengumpul kereta eksotik Amerika Syarikat telah membeli sebuah Nissan GT-R R34 Nismo Z-Tune dari Thailand pada harga USD1.98 juta (~RM8.8 juta).

Pembelian tersebut pernah diumumkan menerusi Facebook GT-R Registry pada bulan Januari lalu, bagaimanapun waktu itu nilai jualan yang dipersetujui oleh kedua-dua belah pihak tidak didedahkan.

A US buyer paid $1,985,000 for this Z-Tune from Thailand…McLaren P1 money and spare change for an SVJ😳 pic.twitter.com/1kbOG7V5se

— Earl Karanja (@Earlsimxx) August 16, 2022

Bagaimanapun, beberapa hari lalu seorang pengguna Facebook dari Thailand, พิเศษพล สุนิธิ telah memuat naik beberapa keping gambar kereta JDM yang dipercayai masih berada di rumah pemilik asal sebelum diterbangkan ke Amerika Syarikat.

“Ia berharga 70 juta Baht (~RM8.8 juta). Tahniah diucapkan kepada pemilik baharu dari luar negara Amerika Syarikat,” petik hantaran พิเศษพล สุนิธิ.

Perkongsian hantaran Facebook itu telah mendapat perhatian warganet dari seluruh dunia. Rata-rata ramai terkejut dengan nilai belian itu, ditambah pula walaupun kereta tersebut hampir berusia 20 tahun, kereta JDM tersebut kelihatan masih dalam keadaan baik dari segi luaran mahupun dalaman, serta mengekalkan keaslinya.

There goes my dream of ever owning one of these https://t.co/yXVebvoxcq

— Ishraq (@Just_Here_Innit) August 17, 2022

holy fuck, i mean, it's a Z-Tune but still. Then again, I've seen R32s going for $50k+ now-a-days so makes sense. https://t.co/B3UlsJbiSU

I get it 🥹 (if I had bucketloads of casho) https://t.co/cdkxgjDqbz

— H-zin Isgebengu (@Hlumelo_14) August 16, 2022

Setakat artikel ini ditulis hantaran Facebook itu telah mendapat lebih 14,000 kali share dan 1,300 komen.

Menurut laman GT-R Registry, model R34 Nismo Z-Tune hanya dihasilkan dalam kuantiti terhad, sekitar kurang 20 unit sahaja untuk seluruh pasaran dunia bersempena ulang tahun ke-20 NISMO.

Beberapa perkongsian pengguna internet memaklumkan bahawa terdapat dua unit model asli di Thailand dan kini hanya tinggal sebuah sahaja. Model kereta yang dijual ini turut hadir dengan ‘beg bimbit carbon fiber‘ yang menyimpan dokumen-dokumen berkaitan kereta berkenaan.

Nampaknya model-model kereta keluaran 90-an sudah menjadi satu ‘pelaburan baharu’ atau ’emas baharu’ pada hari ini. Jika satu masa dahulu harganya cuma puluhan atau ratusan ribu ringgit, namun kini nilainya boleh terus melonjak sehingga mencecah  jutaan ringgit.

Untuk makluman, harga asal untuk sebuah R34 Nismo Z-Tune pada tahun 2003-2004 sekitar ¥17,450,000 (RM579,961) sahaja.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Klik pautan di bawah untuk ketahui kenapa model Nissan GT-R R34 menjadi buruan dunia sehingga ada yang sanggup membayar harganya sehingga jutaan ringgit.

Nissan Skyline R34 GT-R, Legenda JDM Yang Semakin ‘Mahal’ Walaupun Cecah Usia 20 Tahun

Kini Berada Di Johor, Model ‘Rare’ Nissan Skyline R34 Dijual Pada Harga RM2 Juta

Persis Model Paul Walker, Pemilik Skyline R34 Ini Mahu Menjualnya Pada Harga RM750,000


‘Pemilik’ Jual iPhone 14 Pro Harga Murah, Rupanya Bermasalah Dan ‘Telco Lock’

Salah satu model telefon pintar yang sedang menjadi buruan ramai adalah iPhone 14 Pro. Ramai yang mencuba nasib untuk mendapatkan iPhone 14 Pro pada harga ‘jackpot’ kerana terdapat sesetengah pemilik yang sedia menjual semula peranti mereka walapun masih baharu.

Namun agak mengejutkan juga apabila terdapat sebuah siaran jualan di dalam kumpulan Faceboook Malaysia iPhone User yang mana si penjual mahu menawarkan iPhone 14 Pro 128 GB pada harga RM3,800 dalam keadaan status ‘telco lock’ dan gelas belakang yang retak.

Sumber Gambar: Facebook Malaysia iPhone UserSumber Gambar: Facebook Malaysia iPhone UserMalah, si penjual juga mendakwa peranti ini dalam keadaan baik atau dianggap seperti baharu meskipun gelas belakangnya sudah pecah dan mempunyai isu rangkaian telekomunikasi. Hal ini sekaligus menjadi pertikaian ramai di dalam kumpulan tersebut kerana penjual menyenaraikan peranti ini sebagai tiada masalah.

Sebahagian pengguna menyarankan agar tiada individu yang membeli unit ini kerana masalah telco lock bakal menyusahkan anda di kemudian hari malah gelas belakang yang retak juga memerlukan kos yang tinggi untuk penggantian. Dengan harga yang ditawarkan dilihat sangat tidak masuk akal.

Sumber Gambar: Facebook Malaysia iPhone UserSumber Gambar: Facebook Malaysia iPhone UserSumber Gambar: Facebook Malaysia iPhone User

Sekiranya anda berminat untuk mendapatkan iPhone terpakai, anda mesti menyemak nombor IMEI terlebih dahulu dan meminta resit pembelian untuk memastikan ketulenan peranti yang ditawarkan. Hal ini dapat mengelakkan isu yang tidak diingini seperti peranti disenarai hitam dan seumpamanya.


Adakah Dominasi Nike Akan Tergugat Dengan Peningkatan Jualan Adidas?

Dalam beberapa tahun ini, Adidas telah menang dalam ‘pertarungan’ scene kasut di seluruh dunia. Dengan kekuatan model-model kasut terbaru Adidas ; NMD, Yezzy dan Boost nampaknya peminat pastinya akan memilih Adidas berbanding Nike yang lebih menumpukan kepada kekuatan kasut-kasut retro mereka.

Menurut Matt Powell, penulis bebas untuk Forbes, Nike selesa di segmen sukan bola keranjang dengan kekuatan yang ada pada Jordan Brand. Jualan segmen kasut retro meningkat sebanyak 25% dengan jualan kasut running retro meningkat untuk setiap jenama sukan. Dikatakan trend retro ini akan bertahan lama kerana permintaan untuk model retro meningkat setiap tahun.

Adidas mendominasi dalam segmen lifestyle running dengan model-model hebat seperti Yeezy 350, UltraBoost dan NMD. Walaupun semua jenama mempunyai masalah jualan dalam segmen ini, tidak bagi Adidas. Trend lifestyle running ini juga bakal bertahan lama dan terus berkembang dalam masa akan datang.

Walaupun jenama Nike dan Converse mencatatkan jualan yang bagus, tetapi dengan peningkatan jualan 40% untuk Adidas dan 70% untuk Under Armour, ini bakal memberi tamparan hebat untuk Nike kerana pengguna kini mencari alternatif untuk jenama itu. Adidas kini kembali merampas takhta No.2 dari Under Armour untuk pasaran kasut di Amerika.

Persoalan kini timbul. Adakah Adidas sudah berjaya memintas Nike dari segi jualan di peringkat global? Jawapannya tidak. Masih jauh untuk Adidas memintas Nike kerana Nike sudah mendominasi industri sukan bertahun lamanya dan Adidas cuma meraih peningkatan jualan dalam 2-3 tahun ini sahaja.

Sebagai perbandingan jualan tahunan Nike tahun lepas adalah USD30.6 juta dan Adidas USD16.9 juta. Jauh lagi perjalanan tetapi jika Adidas terus dengan momentum sedia ada, kemungkinan besar Adidas boleh memintas Nike dalam beberapa tahun lagi. Nike perlu memikirkan sesuatu jika mahu terus mendominasi pasaran sukan yang mereka sudah pegang bertahun lamanya.

Baca : Adakah Era Kegemilangan Nike Akan Berakhir?


Pemilik Kancil ‘Legend’ Sudah Mempunyai Kenderaan Baharu Untuk Bergerak

Masih anda ingat tentang sebuah kereta kancil ‘legend’ yang dipandu oleh seorang lelaki misteri tular baru-baru ini. Beberapa hari lepas, kereta kancilnya telah disita pihak berkuasa kerana terdapat beberapa kesalahan seperti lesen memandu tamat tempoh dan kesalahan tidak mempunyai nombor pendaftaran di hadapan dan belakang kereta.

Tetapi, mungkin ramai tertanya-tanya bagaimanakah kehidupan lelaki tersebut setelah ketiadaan kereta kancilnya yang dipandu hampir ke serata negeri. Untuk pengetahuan anda, lelaki tersebut telah pun menggunakan kenderaan baharu.

Melalu Facebook Penang Kini, gambar terbaharu menunjukkan lelaki misteri ini sedang menuntun sebuah basikal. Dikhabarkan lokasi gambar tersebut adalah di sekitar Jalan Pudu Kuala Lumpur.

Perkongsian gambar tersebut mendapat perhatian daripada ramai netizen. Malah, rata-rata neziten meluahkan rasa kagum dengan kegigihan lelaki misteri ini walaupun kereta kancil beliau sudah tiada lagi tetapi beliau tidak putus asa dan masih meneruskan kehidupannya menggunakan alternatif lain.

Walaupun kisah lelaki ini mendapat perhatian banyak pihak tetapi latar belakang beliau kekal misteri. Buat anda semua, mungkin boleh ambil iktibar daripada kisah kegigihan lelaki ini dimana setiap masalah pasti ada jalan penyelesaiannya dan jangan sesekali berputus asa.

Buat anda yang ingin tahu mengenai kisah lelaki ini dan apa yang terjadi kepada kereta kancilnya boleh klik pautan di bawah.

Sering Dilihat Serata Negara, Kereta Kancil Unik Ini Akhirnya Ditunda Pihak Berkuasa

Suami Isteri Ini Sanggup Kekal Memandu Kancil Demi Menambah Nilai Hartanah Mereka


Pemilik Kedai Aksesori Kereta Sanggup Buat Laporan Palsu Konon Premis Dipecah Masuk

Seorang pemilik kedai aksesori kereta dikesan membuat laporan palsu dengan mendakwa kedainya di Dataran Mentari, Petaling Jaya, di sini dipecah masuk sehingga menyebabkan kerugian RM600,000, lapor Astro Awani.

Ketua Polis Daerah Petaling Jaya ACP Mohamad Fakhrudin Abdul Hamid berkata lelaki berusia 39 tahun itu membuat laporan berhubung kejadian tersebut pada 1.09 tengah hari Jumaat lepas.

Beliau berkata hasil siasatan mendapati tiada kejadian pecah kedai seperti dilaporkan dan lelaki itu mengaku membuat laporan tersebut bagi tujuan tuntutan insurans.

“Polis membuka kertas siasatan di bawah Seksyen 182 Kanun Keseksaan iaitu memberi maklumat palsu terhadap lelaki itu dan dia akan dipanggil ke mahkamah untuk pertuduhan dalam masa terdekat.

“Kertas siasatan akan dilengkapkan dan dirujuk kepada Timbalan Pendakwa Raya untuk tindakan lanjut,” katanya dalam kenyataan pada Ahad.

Mohamad Fakhrudin menasihatkan orang ramai agar tidak membuat laporan palsu bagi kepentingan diri sehingga mengelirukan pihak berkuasa dalam menjalankan siasatan.


Pemilik Kenderaan Ekzos Bising Boleh Didenda Atau Penjara Enam Bulan

Pada minggu lalu, gempar seorang lelaki telah menembak kereta Myvi dengan pistol angin buatan sendiri kerana marah pada jirannya yang sering kali ‘test power’ ekzos sehingga mengganggu kawasan perjiranan.

Terbaru, Pengarah Jabatan Siasatan dan Penguatkuasaan Trafik (JSPT) Bukit Aman, Datuk Azisman Alias berkata mana-mana kenderaan yang didapati bersalah mengubahsuai ekzos sehingga mengganggu ketenteraman awam boleh dipenjara sehingga enam bulan dan juga boleh dikenakan denda sehingga RM2,000.

“Mengikut Kaedah 103 Kaedah-Kaedah Kenderaan Bermotor (Pembinaan Dan Penggunaan) 1959 (LN 170/1959) setiap ekzos (dengan penyenyap) yang dipasang pada kenderaan bermotor hendaklah pada setiap masa diselenggarakan supaya berada dalam keadaan yang baik.

“Ia juga perlu dipastikan tidak diubah suai sehingga menyebabkan bunyi bising. Mana-mana individu yang membuat pengubahsuaian sedemikian adalah melakukan satu kesalahan mengikut kaedah berkenaan,” katanya dalam kenyataan dibuat hari ini.

Tambah beliau lagi pihak polis telah diberikan kuasa untuk menyita motosikal tersebut dengan tujuan untuk mengelakkan daripada kesalahan berulang mengikut Seksyen 64 Akta Pengangkutan Jalan 1987.

“Penggunaan ekzos bising ini menjadi trend semasa golongan muda kerana dikatakan dapat meningkatkan kelajuan motosikal dan juga mencantikkan fizikal motosikal tersebut.

“Pihak JSPT sentiasa mengadakan Operasi Bersepadu dengan jabatan dan agensi yang lain termasuk Jabatan Alam Sekitar (JAS),” katanya.

Beliau menegaskan semua pemilik kenderaan perlu mematuhi undang-undang dan peraturan jalan raya yang membabitkan pengubahsuaian dan mendapatkan kelulusan daripada pihak Jabatan Pengangkutan Jalan (JPJ) terlebih dahulu.

Seorang lelaki telah ditahan pihak polis kerana menembak kereta Myvi milik jirannya menggunakan pistol angin buatan sendiri kerana berang kerap mendengar jirannya ‘test power’ ekzos.

Kerap ‘Test Power’ Ekzos, Jiran Tembak Myvi Guna Pistol Angin Buatan Sendiri

JPJ Kemas Kini Peraturan, Pemilik Kenderaan Boleh Mohon Guna Cermin Lebih Gelap


Pemilik Kenderaan Persendirian Tidak Lagi Perlu Bawa Lesen Memandu Fizikal Dan Tampal ‘Roadtax’

Kini semua kenderaan persendirian milik rakyat Malaysia tidak lagi perlu mempamerkan lesen kenderaan bermotor atau lebih kenali sebagai cukai jalan/roadtax, berkuatkuasa hari ini, kata Menteri Pengangkutan Loke Siew Fook.

Memetik Free Malaysia Today, Loke berkata dalam satu sidang media hari ini, langkah tersebut adalah sebahagian daripada usaha kementerian pengangkutan untuk mendigitalkan perkhidmatan Jabatan Pengangkutan Jalan (JPJ), khususnya bagi lesen kenderaan bermotor dan lesen memandu.

Beliau berkata Seksyen 20 Akta Pengangkutan Jalan, yang menyatakan lesen kenderaan bermotor mesti disangkut dan dipamerkan pada kenderaan, tidak akan dikuatkuasakan lagi.

“Ini akan dilakukan secara berperingkat, dengan fasa pertama melibatkan kenderaan persendirian individu termasuk motosikal milik rakyat Malaysia,” katanya.

Pada fasa pertama, kategori kenderaan tertentu masih perlu mempamerkan lesen kenderaan bermotor mereka, termasuk yang dimiliki oleh syarikat swasta, warga asing, kenderaan komersial serta kenderaan perkhidmatan awam.

Menteri Pengangkutan menggalakkan orang ramai mendaftar akaun JPJ di https://public.jpj.gov.my/ atau aplikasi MyJPJ (iOS / Android / Huawei App Gallery) untuk mengakses lesen kenderaan motor digital dan lesen memandu mereka.

Tambah beliau lagi, lesen memandu fizikal masih diperlukan untuk warga asing, pemegang lesen belajar memandu dan lesen vokasional, serta permit memandu antarabangsa.

Memetik perkongsian Careta.my, pemilik kenderaan persendirian juga boleh memilih untuk mengekalkan amalan memaparkan pelekat cukai jalan dan menggunakan lesen memandu fizikal sepanjang tempoh pelaksanaan ini.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Pemilik Kereta Bagi Alasan Dengar Lagu Kuat, Tiada Niat Halang Laluan Ambulans

Sebuah video berdurasi seminit tular di media sosial. Ia melibatkan kejadian di mana sebuah kereta berwarna kelabu telah menghalang laluan Ambulans yang sedang dalam kecemasan.

Video milik @hikumi_85 itu viral di laman Twitter selepas dimuat naik oleh @IniAlannn, sejak semalam ia telah mendapat 2,000 ciapan balas dan lebih 100,000 tontonan.

Kejadian yang dipercayai berlaku di Lebuhraya Persekutuan itu melibatkan Ambulans yang berada dalam kecemasan dengan siren dibunyikan.

Apa jenis pukimak manusia yang tak mau bagi laluan dengan ambulans ni??? Kau dilahirkan menerusi dubur anjing jalanan ke sial??? pic.twitter.com/AwTA7OReRp

— Alan Al Padat (@IniAlannn) March 13, 2021

Namun ketika melalui lorong kanan, kelihatan Ambulans terbabit dihalang oleh sebuah kereta sehingga memaksa pemandu Ambulans menggunakan pembesar suara.

Walaupun telah diberitahu untuk kekiri, pemandu kereta terbabit tetap berkeras dan tidak berganjak dari kedudukannya.

Kejadian terbabit telah mendapat reaksi pelbagai daripada netizen dan melalui ciapan balas dari netizen, kereta terbabit mempunyai 11 saman polis berjumlah RM2,650.

some people did not care until it happened to them. https://t.co/JtqPv55bO9

— bleu (s/h) (@bloomingmisfits) March 13, 2021

Aku syak dia bawak kete pakai earphone noise cancelation. 🤔 https://t.co/4S3g5emoNH

Alasan dia gg https://t.co/Hy3SHJ01yI pic.twitter.com/iTZ2GJw9F7

Geramnya orang mcm ni. Alasan pasang music kuat, tak dengar. Dah tu, kau memandu tak pakai mata ke? Mmg sengaja kan. Org mcm ni yg patut saman 10k. Menyusahkan orang. https://t.co/3LXEN1uPsX

— Saiful Rayyan (@SaifulZaini) March 13, 2021

Pemandu kereta terbabit yang dipercayai bernama Simon Liew memuat naik status di Facebook beliau bahawa dia tidak dengar bunyi siren Ambulans terbabit kerana muzik di dalam kereta dipasang kuat.

Dia turut mengakui kesilapan yang dibuat olehnya dan meminta maaf kepada semua terutamanya Ambulans terbabit.

Kantoi berjimak dalam kereta, pemandu Alza ini nekad larikan diri sambil heret polis. Klik pautan di bawah untuk membaca.

‘Kantoi’ Berjimak Dalam Kereta, Pemandu Alza Ini Nekad Larikan Diri Sambil Heret Polis

Lihat Bekas Pemandu ‘Rally’ Lenjan Perodua Ativa Naik Genting Highlands

Netizen Kagum Kecekapan Pemandu Proton Satria Elak Kemalangan Di Selekoh


Pemilik Kereta BMW Diundi ‘Pemandu Paling Bermasalah’ Dalam Satu Tinjauan

Bagi sesetengah orang, memandu kereta BMW merupakan satu lambang kejayaan dalam hidup. Namun, bagi orang lain pula pemandu-pemandu BMW merupakan pemandu yang menjengkelkan dan patut dielakkan semasa berada di atas jalan raya.

Menurut portal LADbible, satu tinjauan yang dilakukan oleh firma kewangan kenderaan Moneybarn mendapati bahawa pemilik BMW sebenarnya tidak begitu disukai oleh pemandu kenderaan lain.

BMW Drivers Named Worst Drivers On The Road… Do you agree? @ladbible #PocketBox #BMW #LadBible #CarManagementApp #NoIndicatorshttps://t.co/Y1ukVDeuFI

— Pocket Box (@pocketboxit) June 22, 2021

Pada bulan April lalu, firma tersebut telah membuat tinjuan terhadap 4,000 responden penduduk UK mengenai pemandu terburuk di jalan raya. Hampir 40% (39.1%) responden menyatakan mereka mempunyai masalah besar dengan pemandu BMW.

Laporan firma Moneybarn turut menyatakan bahawa jenaka — ‘kereta BMW tidak dilengkapi dengan lampu signal‘ — itu diwujudkan oleh orang ramai disebabkan tabiat pemandu BMW itu sendiri.

Tambah firma Moneybarn lagi, mereka telah membuat carian menerusi Google untuk mengetahui apa pandangan orang ramai mengenai pemandu BMW dan mendapati orang ramai telah menggunakan kata kunci yang kurang menyenangkan terhadap pemandu jenama kereta dari Jerman tersebut.

Antaranya ialah ‘kenapa pemandu BMW berlagak?’, ‘kenapa pemandu BMW sangat agresif?’, ‘kenapa pemandu BMW tidak menggunakan lampu signal?’ dan ‘kenapa pemandu BMW dibenci?’.

Every person that drives a BMW is in a tie for worst driver on the planet

— that guy Sean (@seanv0321) June 22, 2021

Entitled BMW driver, what a surprise. By far the worst drivers on the road with their self entitlement.

Menurut Tim Schwarz, Ketua Pemasaran dan Pembangunan Produk di Moneybarn, menyatakan angka tersebut pasti akan mengejutkan orang ramai.

“Namun, hasil soal selidik kami menunjukkan bahawa pemandu BMW adalah pemandu terburuk di UK (39.1%) dan diikuti oleh pemandu Audi (14.1%).

“Walau bagaimanapun, timbul salah faham d alam kalangan orang ramai mengenai tanggapan pemandu yang menggunakan jenama tertentu seperti BMW atau Audi merupakan pemandu yang teruk.

“Ia sangat subjektif. Tidak kisah apa jenis kenderaan yang anda pandu, ia tidak menjadikan anda seorang pemandu yang lebih baik atau lebih buruk,” terang Tim Schwarz.

Sementara itu seorang pemuda berusia 18 tahun memiliki kereta BMW menggunakan hasil jualan pengedaran dadah.

Miliki Kereta BMW Pada Usia 18 Tahun, Rupanya Beli Guna Wang Edar Dadah

Netizen Kecam Tindakan Pemandu BMW Langgar ‘Abang RELA’ Di Hadapan Sekolah

Selamba Lompat Atas Kereta BMW, Kesabaran Dr Sheikh Muszaphar Mengasuh Anaknya Dipuji Netizen


Pemilik Kongsi Pengalaman Penuhi Permintaan Wanita Mengandung Mengidam Naik Perodua Ativa Putih

Bila sebut perkataan ‘mengidam’, dalam sekelip mata kita terbayangkan seorang wanita mengandung mempunyai satu perasaan ‘keinginan pelik’ yang mesti dipenuhi oleh pasanganya. Perasaan itu tidak akan hilang selagi mana keinginan tersebut tidak dipenuhi.

Sebelum ini pengacara dan personaliti televisyen, Ahmad Fedtri Yahya telah berkongsi tangkap layar satu mesej daripada wanita mengandung yang sangat teringin menaiki Perodua Ativa berwarna putih. Tangkap layar tersebut telah menarik perhatian ramai sehingga menerima pelbagai reaksi daripada netizen.

— Fedtri Yahya🇲🇾 (@fedtriyahya) January 23, 2022

Pada awal pagi tadi, pengacara tersebut telah memuat naik ciapan di mana wanita mengandung tersebut memaklumkan telah berjaya memenuhi ‘mengidamnya’ hasil bantuan Fedtri Yahya di media sosial sebelum ini.

The Vocket telah berhubung dengan Siti Aisyah Sulaiman, pemilik Perodua Ativa putih tersebut dan beliau langsung tidak menyangka tindakannya dalam membantu wanita mengandung tersebut menjadi bualan ramai.

Menurut Siti Aisyah, beliau mendapat tahu permintaan tersebut apabila kawan-kawan baiknya berkongsi tangkap layar Instagram Story Fedtri Yahya dan beliau terus menghubungi pengacara tersebut untuk membantu wanita itu.

“Saya tergerak hati mahu membantu sebab pernah dengar daripada kawan-kawan yang pernah mengidam pelik-pelik, tapi permintaan mereka tidak dipenuhi. Mereka berasa sangat kecewa sampai selalu teringat-teringat,” kata Siti Aisyah.

Kebetulan pula Siti Aisyah pulang ke Kedah, beliau terus menuju ke Kota Sarang Semut selepas satu hari sebelum itu wanita mengidam yang dikenali sebagai Naziah menghantar mesej kepadanya untuk menetapkan temu janji mereka.

“Setelah saya menerima mesej, keesokkan hari saya pergi bertemu Naziha dari Jitra dengan jarak perjalanan yang mengambil masa kira-kira satu jam. Saya terbayangkan andai kata diri saya sendiri yang mengidam, tak tahulah macam mana perasaan saya,” terang Siti Aisyah.

Siti Aisyah sendiri mengakui terkejut apabila Naziha menzahirkan perasaan terlalu gembira apabila dia berpeluang untuk menaiki Perodua Ativa berwarna putih itu. Lebih-lebih apabila beliau menawarkan Naziha untuk memandu sendiri kereta tersebut.

“Saya sendiri terkejut apabila melihat dia terlalu gembira dan teruja apabila dapat menaiki kereta itu.

“Mula-mula saya yang bawa, sampai sekerat jalan, saya tawarkan kepada Naziha untuk memandu sendiri kereta Ativa ini.

“Naziha agak terkejut pada awalnya, bagaimanapun dia sangat gembira dapat meronda pusing dari Pekan Yan sampailah ke Pantai Murni menaiki Ativa putih ini,” terang Aisyah kepada The Vocket.

Sebelum mengakhiri perbualan, Siti Aisyah menyatakan bahawa dalam setiap rezeki yang kita perolehi, ada sebahagiannya perlu dikongsikan bersama orang lain.

“Setiap orang mempunyai rezeki dan kemampuan yang tidak sama. Janganlah kecam hajat orang lain.

“Ada orang mampu beli barang mewah hanya untuk dikongsikan dekat media sosial, namun tidak mampu untuk berkongsi dengan orang lain.

“Ada sebahagian orang pula tidak ada barangan mewah, tetapi tidak berkira untuk berkongsi rezeki dengan orang lain. Setiap atas rezeki yang kita terima, ada rezeki orang lain yang kita perlu kongsikan bersama,” ujar Siti Aisyah.

Tahniah diucapkan kepada Siti Aisyah dan Fedtri Yahya kerana bersama-sama berkongsi rezeki bagi memenuhi ‘mengidam’ Naziha untuk menaiki sebuah kereta Perodua Ativa berwarna putih.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada tahun lalu, Lee Zii Jia terkejut apabila menerima 3 bungkus nasi lemak daripada peminat setelah mereka mengetahui pemain badminton negara itu mengidam mahu makan hidangan tersebut. Baca lebih lanjut melalui pautan di bawah.

Mengidam Tapi Tiada Dalam Menu, Lee Zii Jia Terkejut Terima 3 Bungkus Nasi Lemak Daripada Peminat

‘Terima Kasih Berkhidmat 16 Tahun’- Majikan Sebak Pekerja Bangladesh Pulang Ke Kampung

Selepas Dihadiahkan Motosikal, Netizen Tumpang Gembira Abang Viva Viral Terima Mitsubishi Triton


Pemilik Laman Tonton Filem Haram Terkenal Serah Data Pengguna Kepada Pihak Berkuasa

Sekiranya anda pernah memuat turun filem, siri TV atau anime secara haram dengan cara torrent, pastinya anda cukup tahu dengan laman web popular iaitu YTS. Berjaya menawarkan sejumlah besar filem dan pelbagai perisian yang dimahukan pengguna membuatkan laman ini berjaya mengumpul jumlah pelawat yang ramai.

Dalam pada itu, di sebalik menjadi pembekal filem dan siri TV kepada pengguna yang dilabelkan sebagai pirate, pemilik laman YTS ini dilaporkan telah berkongsi data pengguna yang memuat turun di laman ini kepada pihak berkuasa.

Malah, terdapat isu dimana terdapat pengguna yang telah disaman sebanyak $100,000 (RM418,000.00) kerana disahkan memuat turun secara haram menerusi laman YTS.

Berikutan isu yang berlaku, laman 1337x.to selaku antara laman torrent paling kerap dilawati telah membuang dan menyekat segala kandungan daripada laman YTS daripada dipaparkan di laman web mereka.

Meskipun dilabel sebagai pembelot atau penjahat oleh kumpulan yang kerap memuat turun kandungan melalui laman torrent, pengendali YTS dikatakan mempunyai niat yang baik dalam memastikan orang ramai mendapatkan kandungan secara original serta mahu membanteras muat turun secara haram.

Difahamkan pemilik YTS juga kerap bekerjasama bersama syarikat pengeluar filem dalam usaha untuk mengurangkan kerugian disebabkan muat turun secara haram serta membolehkan syarikat pengeluar filem mengenakan tindakan kepada mereka yang memuat turun secara haram.

Setakat ini, dilaporkan pengendali YTS, Senthil Segaran dikatakan memiliki aset bernilai jutaan dollar yang berkemungkinan diterima hasil kerjasama dengan syarikat pengeluar filem popular.

Ketahui juga mengenai filem Geran yang ‘gagal’ di Malaysia namun mendapat pengiktirafan tinggi di negara luar.

Geran, Filem yang ‘Gagal’ Di Malaysia Tetapi Dipandang Tinggi Oleh Mat Salleh

Ditayangkan Secara Eksklusif, iflix Didakwa Tidak Bayar Karya Filem ‘Indie’ Tempatan?


Pemilik Lamborghini Dedah Ejen Produk Kosmetik Salah Guna Video Keretanya Untuk ‘Marketing’

Duit berselerakkan di atas meja, kereta mewah bersusun dan lambakkan parcel bertimbun — Ini antara ‘content marketing’ yang sering kali diguna pakai oleh sebahagian pemain industri produk kosmetik bagi ‘menyakinkan’ orang ramai, lalu merekrut menjadi downline mereka.

Baru-baru ini, seorang pemilik Lamborghini Huracan Performante telah mendedahkan ada seorang ejen produk kosmetik telah menyalahgunakan video kereta miliknya.

Beliau telah memuat naik beberapa status pada IG Story menceritakan bagaimana ejen itu telah menggabungkan video keretanya dengan video produk kosmetik yang ejen tersebut jual, lalu ditambah dengan audio ‘doa khatam Al-Quran’ serta caption ‘sumpah murah rezeki’ pada video tersebut.

Kesan video (sebelum diset ‘private’) yang keluar pada #fyp timeline puluhan ribu pengguna aplikasi TikTok telah membuatkan sebahagian mereka tersalah anggap ejen tersebut berjaya memiliki kereta Lamborghini itu dengan hasil jualan produk kosmetik yang dipromosikannya.

Bahkan ada juga yang turut menunjuk minat mahu mengikuti program menjual produk kosmetik setelah menonton video tersebut yang seolah-olah ‘menjanjikan’ orang ramai boleh mendapatkan order yang banyak, duit bertimbun dan memakai kereta mewah dengan menjual produk kosmetik itu.

Perkara ini telah menyebabkan pemilik sebenar kereta itu berasa kurang senang dengan tindakan ejen tersebut kerana video yang disunting tersebut telah menyebabkan kekeliruan kepada orang ramai dan boleh menjejaskan imej pihak produk kosmetik tersebut serta pemilik kereta Lamborghini itu.

Pihak The Vocket telah menghubungi pemilik Lamborghini tersebut bagi mendapatkan butiran lanjut. Beliau sangat terkejut apabila mendapat tahu video keretanya telah disalahgunakan setelah dimaklumkan oleh beberapa followers IG beliau.

“Abang bukan apa, video itu dah ribuan orang tonton dekat TikTok. Takut orang salah anggap ingat kereta saya itu kereta sewa ke atau ingat saya jual produk itu ke. Nanti orang ramai tanya saya pasal produk itu, aduh mana pula saya nak cari.

“Bila orang ramai rasa keliru, nanti kata abang tipu, atau kata pihak sana yang tipu pula. Macam-macam hal boleh jadi nanti. Abang tak kisah kalau nak upload pakai video itu, tapi janganlah edit sampai buat orang ramai terkeliru,” terang pemilik Lamborghini tersebut.

Pemilik asal kereta tersebut turut berkongsi tangkap layar mesej yang beliau terima daripada followers IG yang menyatakan dia juga pernah menjadi ‘mangsa’ kerana dituduh melarikan wang sebanyak RM67,000 setelah gambarnya disalahgunakan oleh pihak lain.

Tambah beliau lagi, walaupun ia cuma satu video pendek lengkap dengan ‘doa dimurahkan rezeki’ tetapi kesan penyalahgunaan video tersebut boleh berpanjangan yang boleh menyebabkan orang ramai terpedaya. Bak kata pepatah orang lama — “Niat yang baik tidak menghalalkan cara.”

Dalam satu kisah lain, seorang warga emas berusia 80 tahun bantu remaja OKU sesat telah dibelasah setelah disangka sebagai ‘penculik’.

Disangka ‘Penculik’, Niat Mahu Bantu Remaja OKU Ini Akhirnya Terbantut

Isa Isarb ‘Cabar’ Aedy Ashraf Untuk Lawan Tinju Secara Sah?

Kecewa Terima Ayam KFC Bersaiz Paket Sos Cili, Luahan Lelaki Ini Curi Tumpuan Netizen


Pemilik Lotus Tuduh Kucing Jiran Calarkan Kereta, Tuntut Ganti Rugi RM12,791

Kucing merupakan seekor haiwan peliharaan pilihan ramai kerana kecomelan dan teletahnya yang mencuitkan hati. Namun, kadang-kala ada beberapa perkara dilakukan oleh kucing yang menyebabkan orang sekeliling kurang senang dengan haiwan tersebut.

Baru-baru ini seorang pemilik kucing berwarna oren di Thailand telah memuat naik satu rakaman video CCTV di TikTok menunjukkan haiwan peliharaannya itu didakwa keluar ke kawasan awam lalu menyebabkan kerosakan pada sports car milik jirannya.

ลูกทำแมวหลุดออกจากบ้านขณะเปิดประตูขึ้นรถโรงเรียนและขึ้นรถบ้านข้างๆกัน เค้าไปแจ้งความ ตำราจแจ้งข้อหาปล่อยสัตว์ดุสัตว์ร้ายเที่ยวตามลำพังทำให้ทรัพย์สินผู้อื่นเสียหายคดีขึ้นชั้นศาลคันสีเหลืองเรียกค่าเสียหาย108, 000 บาท บอกว่าเป็นรถหรู ติดสติ๊กเกอร์จึงต้องแพงคันสีดำเป็นป้ายแดง รถเคลือบแด้วอย่างดีในคลิปวีดีโอน้องไม่ได้ข่วนอะไรเลย แต่น้องขึ้นไปนั้งและลงมา เราเจ้าของแมว ไปดูในวันเกิดเหตุ ไม่มีร่องรอยอะไรเลยค่ะ มีแค่รอยเท้าฝุ่น วอนสังคมช่วยเราด้วยค่ะ เราโดนฟ้อง2คดีแมวขึ้นรถ2คัน

♬ เราจะสู้ไปด้วยกัน – หนูดี เฟลอเดอ

Menurut portal Thaigers, insiden  berlaku pada Oktober 2020 apabila seorang kanak-kanak secara tidak sengaja membiarkan kucing mereka keluar dari rumah.

Pada petang hari yang sama, pemilik kereta menghantar video haiwan peliharaan mereka duduk di atas kereta sport berjenama Lotus itu. Video dari CCTV rumah menunjukkan kucing oren itu duduk di atas kereta sports berwarna hitam kuning terbabit.

Bagaimanapun, apabila pemilik kucing dan keluarganya pergi ke rumah berkenaan untuk memeriksa kerosakan, mereka dapati hanya menemui kesan kotoran dari tapak kaki kucing itu sahaja.

Jiran itu menegaskan bahawa semua calar berasal dari kucingnya dan meminta pampasan sebanyak 100,000 Baht (RM12,791) sambil menambah bahawa harga tersebut telah dianggarkan secara rasmi.

Namun, setelah kisah ‘Si Oyen’ ini dikongsi secara meluas di Thailand, laporan terkini mengatakan bahawa pemiliknya sports car telah meminta maaf, sambil menambah bahawa dia tidak mahu wang ganti rugi itu.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pihak JPJ meminta orang ramai jangan berfikiran seksis apabila bidaan nombor siri ‘BRA’ tidak lama lagi. Baca lebih lanjut melalui pautan di bawah.

Walaupun Bunyi Kurang Sopan, JPJ Dijangka Meneruskan Bidaan Nombor Siri ‘BRA’

‘Sini Jalan Mati’ – Geng Honda Tampil Jelaskan Gambar Berkumpul Di Lebuh Raya Terbengkalai

Akibat Hentikan Trafik Demi VVIP, Dua Buah Kereta Kemalangan


Adakah Era Kegemilangan Nike Akan Berakhir?

Nike adalah jenama barangan sukan paling laris dan popular setakat ini. Nike mencatatkan jualan USD8 billion pada suku terakhir mereka tetapi jumlah jualan itu sedikit kurang dari apa yang diramalkan oleh bursa saham Wall Street. Bagi para pelabur, mereka agak risau dengan kadar growth jualan Nike iaitu pada kadar 10 peratus, tidak seperti diharapkan Wall Street pada kadar 12 peratus.

Dengan jualan USD8 billion pada suku terakhir mereka, sepatutnya mereka boleh dikatakan selesa dengan pencapaian itu. Tambahan lagi dengan peningkatan 27 peratus stok saham tahun lepas. Tetapi dalam tempoh yang sama, pesaing hebat mereka, Adidas mencatatkan peningkatan 43 peratus stok saham mereka (Jualan tahunan tahun 2015 Nike adalah USD30.6 billion. Adidas pula USD14.5 billion).

Untuk dekad yang lalu, saingan daripada jenama lain adalah sangat mustahil tetapi tidak lagi sekarang ini. Jenama yang paling memberi saingan kepada Nike sekarang ini adalah Adidas. Selepas penukaran CEO mereka, Adidas berkempen dengan jayanya dengan membuat perjanjian dengan pereka fesyen hebat (Nigo,Yohji Yamamoto & Rick Owens), artis ternama (Kanye West & Pharrell Williams) dan turut menggaji 3 pereka fesyen muda berpotensi Nike ( Marc Dolce, Mark Miner & Denis Dekovic).

Semuanya berjalan lancar untuk Adidas lebih-lebih lagi dengan bantuan bekas duta Nike, Kanye West. Kanye West dikatakan menjadi catalyst kejayaan Adidas untuk beberapa tahun ini. Since anything Kanye wears, people will follow. Begitu juga dengan kasut rekaan Yohji, Rick dan Pharrell. Secara tidak langsung, Adidas berjaya menembusi bukan sahaja pasaran sukan tetapi juga pasaran pakaian mewah.

Syarikat dari Baltimore, Under Armour perlahan-lahan mendapat tempat di hati pengguna. Kasut duta Under Armour, Stephen Curry lebih menjadi pilihan golongan atlet muda dalam sukan bola keranjang berbanding kasut dari duta Nike; Lebron James, Kobe Bryant dan Kevin Durant. Nike bernasib baik siri kasut Jordan masih utuh di hati peminat sneakerhead dunia.

Nike Perlu memikirkan sesuatu supaya jenama mereka kekal di tangga teratas. Satu kesilapan Nike apabila mereka terlepas pandang pasaran high end fashion yang boleh dikatakan kini dipegang oleh jenama Adidas. Setiap produk mesti akan melalui fasa decline dalam product life cycle mereka. Jika Nike mahu terus berada di fasa matang, mereka perlu jadi lebih inovatif dan tidak ketinggalan dengan pesaing mereka.

Sebagai permulaan, Nike sudah memperkenalkan Nike HypeAdapat 1.0 , kasut yang mampu mengikat talinya secara sendiri. Ini adalah ‘senjata’ terbaru dari Nike dan sudah pasti, lebih banyak model akan menggunakan teknologi ini di masa akan datang. The future is near!


Pemilik Luah Kekecewaan ‘Catalytic Converter’ Keretanya Dicuri Di Kawasan Parkir Berbayar

Sekali sekala masuk ke kawasan bandar raya Kuala Lumpur pada hari minggu tanpa membawa kenderaan memang agak menarik, lebih-lebih lagi apabila membawa anak kecil merasai sendiri pengalaman menaiki pengangkutan awam.

Namun, pengalaman tersebut menjadi satu ‘mimpi ngeri’ buat seorang wanita yang dikenali sebagai Putri apabila terdapat salah satu komponen keretanya telah dicuri semasa berada di kawasan parkir terbuka berbayar bersebelahan stesen pengangkutan awam di Glenmarie.

Parking area LRT CGC Glenmarie. I was having fun bringing my children strolling around kl by lrt. But at the end of the day, someone just cruelly stole our car’s exhaust pipe at the parking area. Have anyone experienced the same as mine? This parking lot is not safe! 🥲 pic.twitter.com/BGrzOntA9L

Menurut orang ramai, komponen yang dicuri itu merupakan catalytic converter, ia sangat berharga di pasaran kerana mengandungi bahan logam yang dikenali sebagai Palladium. Harga terkini boleh mencecah USD8,3350 (RM35,1611) per satu kilogram.

NBC News ada berkongsi angka kadar kecurian komponen kereta terbabit, di mana ia telah meningkat daripada purata 108 sebulan pada 2018 kepada 2,347 pada Disember 2020. Biro Jenayah Insurans Kebangsaan menyatakan angka tersebut boleh meningkat dua kali ganda pada tahun 2021 oleh kerana lonjakkan harga bahan logam terbabit.

Kata orang ramai lagi, kawasan parkir kereta terbuka di Glenmarie itu sememangnya ‘kawasan panas’ kerana sudah ada beberapa kes melibatkan kecurian komponen lain seperti bateri kereta berlaku di situ. Difahamkan tahun lalu, terdapat 5-6 kes bateri kereta dicuri dalam satu malam yang sama.

Seorang lagi pengguna media sosial mendakwa keretanya pernah diletakkan di kawasan parkir yang sama dan apabila mahu pulang, dia mendapati tayarnya pancit terkena tiga biji paku.

Kami pernah hantar technician ke sini. 5-6 biji kereta hilang bateri kena curi dalam satu malam. https://t.co/ti2JS96gTB

— CARPUT – 🔋🚗 (@carputapp) March 22, 2022

Aku pernah kena kt sini. N guess what lansung tak ada tanda kena curi ke apa. Kereta tak ada kesan kena kopak ke apa2. Tekan alarm tak buka2. Geram buka manual ingat batery remote habis. Sekali buka manual pelik asal alarm tak bunyi. Try start kosong. Buka hood nah gone batery. https://t.co/nhnMkH7IU1

Area ini memang kalau tak perlu, jangan la masuk park kereta. Kecurian rim, battery, spoiler, catalytic converter, etc. Semua tu pernah jadi dan bakal terjadi lagi sampai bila-bila.

Ibarat syurga tempat spare parts free pada si pencuri. https://t.co/13Y1w144BE

— AngkatTangan (@MincentVanBoh) March 22, 2022

Ah yes definitely not safe. Friends parked there last time, when they return tyres were punctured, battery was stolen. https://t.co/DAHIBy511j

Tambah Putri lagi, kejadian yang berlaku pada hari Ahad sekitar pukul 5 hingga 11 malam itu didakwa agak sukar untuk mengesan semula si pencurinya kerana kereta tersebut telah diletakkan di kawasan blind spot daripada rakaman CCTV, sekaligus memudahkan lagi pencuri membawa lari catalytic converter tersebut.

Pihak syarikat pengangkutan awam itu sudah pun mengambil maklum mengenai kes kecurian komponen kereta terbabit dan mereka telah meminta operator meningkatkan rondaan di kawasan tempat letak kereta dan meningkatkan tahap keselamatan untuk mengelakkan kejadian berulang.

Jika anda mahu meletakkan kereta di kawasan parkir awam, pastikan anda meninggalkannya di tempat-tempat yang orang ramai boleh lihat dan mempunyai kawalan yang baik serta tidak terlindung sehingga memudahkan pencuri membuat ‘kerja’.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu baca lagi isu-isu semasa yang hangat diperbualkan oleh netizen pada sepanjang minggu lalu.

Abang Lori Didakwa Halang Laluan Perjalanan Konvoi Kereta Mewah Cetus Pertikaian Ramai

Finalis Miss Malaysia Dikecam Kerana Tidak Bangga Lahir Di Malaysia, Berharap Lahir Di China

Aksi Panas Dikongsi Zul Ariffin Undang Rasa Tidak Senang Netizen


Pemilik Mahu Jual Dua Kereta Formula 3 ‘Running Condition’ Pada Harga RM350,000

Di Malaysia ada ramai individu dalam diam memiliki kereta-kereta unik dan rare yang sangat sukar untuk nampak berada di atas jalan raya. Lebih-lebih lagi kereta tersebut dihasilkan dalam kuantiti yang sangat terhad untuk pasaran seluruh dunia.

Baru-baru ini dalam satu hantaran dalam Facebook Group ‘Kereta Turbo Untuk Dijual’ menarik perhatian ramai apabila akaun bernama Shubas Bala memuat naik beberapa gambar dua buah kereta Formula 3 Tatuus untuk dijual kepada sesiapa yang berminat.

Dalam hantaran itu itu juga menerangkan kedua-dua model kereta lumba itu dikuasakan enjin ‘Renault Sports Racing’ yang melepasi piawaian Formula 3 FIA. Kereta berwarna merah dan hitam itu mempunyai kuasa sehingga 180 kuasa kuda dan seberat 450 kilogram.

Kedua-dua kereta yang didakwa masih boleh berfungsi dengan baik ditawarkan pada harga RM350,000. Dalam masa yang sama kereta itu juga boleh disewa untuk berlumba di Litar Antarabangsa Sepang pada kadar RM15,000/sehari dan RM8,000 ke RM10,000 untuk ditunjukkan dalam acara pameran kereta.

Setakat artikel ini ditulis hantaran itu telah mendapat ratusan komen daripada netizen yang teruja melihat ada individu memiliki kereta lumba itu secara peribadi, bukan sebuah tetapi dua buah dan kini open for sale.

Jika anda mempunyai minat untuk meneroka ‘hobi baharu’ memandu kereta lumba Formula 3, bolehlah hubungi pengguna Facebook ini sama ada untuk menyewa atau membeli terus kereta lumba tersebut.

Mungkin anda sudah tahu ataupun tidak, terdapat beberapa individu di Malaysia yang memiliki kereta mewah bernilai belasan juta ringgit sebuah seperti Ferrari LaFerrari berwarna ungu, Ford GT edisi terhad dan Bugatti Divo yang cuma dihasilkan 40 unit sahaja di seluruh dunia.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Pemilik Mahu Jual Rangkaian Perniagaan Restoran Chicken Royale Pada Harga RM35 Juta

Jenama Chicken Royale yang kini mempunyai lebih 10 daripada cawangan restoran di seluruh Malaysia kini dibuka untuk dijual kepada umum. Dalam satu iklan yang disiarkan di laman Mudah.My di bawah tajuk “succesfull chain of restaurants for sale”, jenama ini mahu dijual pada harga RM35 juta.

Restoran yang terdapat di beberapa kawasan tumpuan ini telah bertapak dalam dunia perniagaan selama 7 tahun dan dimiliki oleh 100% oleh muslim. Mereka juga mempunyai kakitangan yang terlatih dan komited penuh dalam menjalankan tugas masing-masing.

Di bahagian penerangan, pemilik menyatakan bahawa harga yang ditetapkan masih boleh dirunding. Selain itu, pemilik turut “mempertimbangkan pembayaran separa dalam bentuk saham yang boleh dipercayai & berharga , atau komoditi seperti emas, atau aset seperti hartanah, dsb. Walau bagaimanapun sekurang-kurangnya 40% mesti datang dalam bentuk tunai.”

Brand Chicken Royale untuk dijual RM35 juta pic.twitter.com/lfdhf4s9KZ

Chicken Royale juga mahu menderma sebanyak 2% daripada hasil jualan jenama kepada kakitangan sedia ada sebagai bonus perpisahan antara pengasas dan pekerja bagi meningkatkan semangat mereka bersama dengan pemilik baharu.

Melalui laman sesawang Chicken Royale, perniagaan ini difahamkan bermula dengan sebuah trak makanan dan selepas itu tular di kalangan peminat makanan di Malaysia. Sekarang, mereka mempunyai lebih 11 cawangan dan bercadang untuk membuka lagi 3 cawangan di kawasan tumpuan di Malaysia.


Pemilik Nasi Kandar Salleh Dihukum Penjara 5 Bulan Selepas Cetuskan Kluster Sivagangga

Nezar Mohamed Sabur Batcha, pemilik Restoran Nasi Kandar Salleh di pekan Napoh hari ini dijatuhkan hukuman penjara lima bulan dan didenda sebanyak RM12,000.

Hukuman itu dijatuhkan mahkamah selepas beliau mengaku bersalah mengingkari perintah pengawasan dan pemerhatian pada 14 Julai lalu.

Menurut laporan Berita Harian, beliau membuat pengakuan bersalah selepas pertuduhan dibacakan jurubahasa di hadapan Majistret Mohd Hadi Hakimi Harun.

Lelaki tersebut sebelum ini yang baru tiba di Malaysia dari luar negara difahamkan menjadi punca kepada tercetusnya penularan kluster Sivagangga di Kedah dan negeri berhampiran.

Sehingga kelmarin, kes positif COVID-19 untuk kluster tersebut menurut Ketua Pengarah Kesihatan Datuk Dr Noor Hisham Abdullah kekal sebanyak 45 kes.

Restoran itu sebelum ini juga mencetuskan panik apabila dilaporkan tidak merekodkan kehadiran pengunjung sekaligus menyukarkan pengesanan kontak yang bermula dari situ.

Baca perkongsian kami mengenai kluster Sivagangga sebelum ini di pautan di bawah.

Mahu Elakkan Penularan Wabak, Restoran Nasi Kandar Salleh Diarahkan Tutup Dan Disita

KKM Bimbang, Kluster Sivagangga Berkemungkinan ‘Super-Spreader’

‘Kluster Sivagangga’, Restoran Di Kedah Ini Dilaporkan Tidak Merekod Butiran Pelanggan


Pemilik NFT Ini Berjaya Terima Pinjaman Berjumlah RM6 Juta Dengan Cagaran NFT

Perkhidmatan Defi kini kian berkembang pesat telah membuka peluang kepada pemilik-pemilik NFT untuk mencagar aset digital milik mereka untuk membuat pinjaman. Hal ini kerana sebahagian aset digital juga memegang nilai yang tinggi di dalam dunia blockchain.

Terbaharu, Fragment iaitu salah seorang pemegang NFT Mutant Ape Yacht Club (MAYC) dilaporkan telah menerima pinjaman 1,000 ETH bersamaan RM6 juta dengan menggunakan NFT sebagai cagaran. Dengan mencagar sesebuah gambar, sudah pasti NFT bukannya calang-calang kerana mempunyai keunikan tersendiri.

Difahamkan NFT yang dimiliki oleh beliau merupakan variasi ‘blue chip‘ yang mana mempunyai nilai yang tinggi untuk jangka masa panjang di dalam pasaran. Jadi, tidak hairanlah sekiranya si peminjam yakin untuk memberikan sejumlah wang dengan hanya NFT sebagai cagaran pada era digital ini.

Antara peminjam yang telah meminjam daripada Fragment Mutant Ape adalah Nexo serta Meta4 NFT Lending dengan syarat pembayaran semula pinjaman iaitu 1,044.38 ETH dalam tempoh 90 hari pada kadar faedah 4.44%

Pinjaman ini digelar sebagai pinjaman non-recourse, bermakan pemberi pinjaman boleh merampas cagaran pinjaman sekiranya berlaku perkara yang tidak dijangkakan. Jika peminjam gagal membayarnya, pemberi pinjaman boleh menuntut dan menjual aset tersebut atau menyimpan di balance sheet.

Secara dasarnya, idea sebegini membenarkan seseorang mendapatkan wang tunai dengan pantas malah terdapat peningkatan yang ketara dalam peminjaman NFT sejak Jun 2022 dengan nilai tertinggi $2.5 juta (~RM11.6 juta) pada September lalu.


Pemilik Nombor Plat ‘Fancy’ Boleh Didenda Tidak Lebih RM3,000 Jika Bersalah

Umum ramai mengetahui penggunaan nombor play ‘fancy’ pada mana-mana kenderaan adalah dilarang serta salah dari segi undang-undang jalan raya Malaysia.

Namun, masih ramai yang berdegil tetap menggunakan nombor plat pelbagai jenis reka bentuk sehingga menyukarkan pelbagai pihak untuk mengenal pasti nombor pendaftaran jika kenderaan tersebut terlibat dalam apa-apa insiden.

Pada pagi tadi Jabatan Pengangkutan Jalan Raya telah memuat naik peringatan di Facebook rasmi mereka mengenai kesalahan penggunaan nombor plat ‘fancy’, kabur atau mengelirukan ini.

Tambah pihak JPJ lagi, orang ramai dinasihatkan untuk mematuhi peraturan bagi memasang nombor pendaftaran kenderaan mengikut spesifikasi yang ditetapkan di bawah Akta Pengangkutan Jalan (APJ) 1987.

Pemilik kereta bakal diambil tindakan untuk ditemu siasat oleh JPJ. Jika didapati bersalah, pemilik bakal dikenakan hukuman tidak kurang RM300 dan tidak lebih RM3,000 di bawah Seksyen 14 (4) APJ 1987.

Orang ramai juga disarankan untuk melaporkan mana-mana kenderaan yang memasang nombor pendaftaran yang mengelirukan, kabur atau ‘fancy’ di alamat email [email protected] bersama gambar kenderaan dan butiran lain yang berkaitan bagi memudahkan pihak JPJ mengambil tindakan.

Sistem ‘JPJeBid’ telah membantu untuk meraih jumlah majoriti pendapatan pihak JPJ pada tahun 2020 ekoran orang ramai boleh membida mana-mana negeri. Baca lebih lanjut melalui pautan di bawah.

JPJ Raih Pendapatan RM4.1 Bilion Dengan Sistem JPJeBid Sebagai Penyumbang Terbesar

JPJ Negeri Kedah Berjaya Capai Sasaran, Nombor Pendaftaran ‘KFC’ Raih Kutipan Lebih RM2 Juta


Kenapa Pemilik Restoran Ini Tidak Mahu Tempatnya Jadi Tempat Lepak, Dan 3 Tip Dari Beliau

Tahun lepas aku pergi satu restoran ini. Pemilik dia aktif promosikan di FB.

Tapi mungkin sebab lepas 3 bulan aku baca tulisan pemilik dia baru aku jejak kaki, waktu aku sampai tu makanan yang dia promosikan sedap di FB tarak.

Aku agak tukang masak lari… dan memang betul lari pun…

Lepas setahun, aku datang balik… ini cerita bulan lepas.

Aku datang malam.. pukul 8 lebih. Restoran masih sama, tak ada skrin besar, tv kecil pun tak ada!

Tapi siap dah tambah satu lot kedai sebelah.. luar kedai pula ditambah-tambah meja.

Cuba kau bayangkan, kalau kira jumlah meja dengan kerusi aku rasa dah hampir 70% sama dengan NZ Wangsa Maju yang ada skrin besar.

Dan pukul 8 aku datang tu, boleh kata semua meja penuh!

Pemilik restoran nampak aku, terus ajak sembang. Ada beberapa tip bagus yang dia kongsi:

Banyak restoran sekitar kawasan dia boleh kata semua viral di Facebook tapi tak bertahan lama. Viral sekejab kemudian senyap.

Atau ada juga masuk JJCM (Jalan-jalan Cari Makan) pun penuh juga tapi lepas sebulan senyap.

“Bila nak main viral, jangan viralkan menu yang rare atau payah dibuat. Viralkan benda yang senang dibuat, contohnya air atau menu ringkas tapi sedap gila.”

Pemilik tu kata lagi, “Bila kau viral menu yang rare atau mahal, orang sekadar pergi nak cuba je. Lepas dah rasa, mana nak pergi lagi dah.”

aku tanya dia kenapa meja dah bertambah banyak tapi dia masih tak pasang skrin besar. Senang sikit nak tengok bola.

“Aku tak pasang skrin besar pun orang datang, jadi buat apa aku pasang?” betul lagi jawapan dia.

Dia sambung, “Aku nak orang yang datang restoran aku ni datang sebab nak makan, bukan sebab nak melepak tengok TV atau bola. Orang yang datang makan biasa ambil masa 30 minit. Jadi lepas 30 minit, meja dia tu boleh diisi oleh pelanggan baru yang lain.”

“Kalau restoran aku jadi tempat lepak, meja yang sama diduduk oleh pelanggan yang sama selama sejam lebih! Siapa yang rugi? Dahlah pesan air teh ais je.”

Ada orang fikir bila ramai melepak di restoran tu akan jadi lebih untung sebenarnya rugi.

Baik dia fokus pada naikkan kualiti rasa makanan.

Aku tanya dia lagi kenapa harga teh ais dia mahal.

Dia jawab, “Aku saja letak mahal supaya aku boleh eliminate budak universiti daripada jadi pelanggan aku.”

Kan bagus kalau dapat tarik budak universiti datang?

“Budak universiti mana ada duit sangat. Datang melepak dengan kawan berjam-jam tapi order air je. Aku memang tak nak orang datang restoran aku untuk melepak.”

Ada banyak lagi aku sembang dengan dia. Cukup 3 benda ni aku cerita.

Sebab 3 benda ni memang ada beberapa kawan aku yang buka restoran buat. Dan akibatnya macam yang pemilik ini cakap, “Restoran jadi tempat melepak berjam-jam tapi pesan air sahaja.”


Pemilik Restoran Terkenal Dakwa Ibu Neelofa Guna Resipi Daging Harimau Menangis Mereka

Isu mahu cap dagangan Harimau Menangis oleh ibu Neelofa, Datin Noor Kartini mendapat perhatian netizen. Belum habis dengan kecaman, kini muncul pula isu baru.

Terbaru, pengguna Facebook Farhan Yaacob mendakwa resipi Daging Harimau Menangis yang dijual oleh Aunty Tini Kitchen itu merupakan resipi asal milik restorannya iaitu SIAM di Kelantan.

Menurut Farhan, dia telah berkongsi resipi rahsia tersebut kepada salah seorang ahli keluarga Noor Kartini. Percaya atas dasar keluarga, Farhan telah berkongsi resipi tersebut kerana pada mulanya dikhabarkan hanya mahu masak untuk keluarga.

Akan tetapi, Farhan tidak menyangka bahawa resipi tersebut digunakan untuk tujuan komersial. Jelas Farhan lagi, dia terasa hati apabila melihat keluarga tersebut mengeluarkan klip video berkaitan isu selepas ini tiada siapa yang boleh guna nama Harimau Menangis. Mengulas akan isu Daging Harimau Menangis ini, dia mendakwa ianya hak milik sesiapa sahaja disebabkan nama tersebut sudah dipakai lama dan ‘common’.

Tambahnya lagi, hubungannya bersama keluarga Noor Kartini tidak mempunyai sebarang isu dan mereka bersahabat rapat sehingga saat ini. Malah, dia tidak kisah sekiranya semua peniaga ingin menjual menu yang sama. Apa pula pendapat anda akan isu ini?

Bagi anda yang terlepas kontroversi yang berlaku ini, klik sahaja pautan di bawah untuk ketahui lebih lanjut.

‘Tiada Siapa Boleh Guna Selepas Ini’- Netizen Kecam Ibu Neelofa Cuba Trademark Nama Harimau Menangis

Cap Dagangan Harimau Menangis Belum Jadi Hak Eksklusif, Ibu Neelofa Diminta Tidak Dahului MyIPO


Pemilik Restoran Zam Zam Didapati Bersalah Upah ‘Pembunuh Upahan’ Untuk Jatuhkan Pesaing

Pemilik restoran Zam Zam yang terkenal di Singapura telah didapati bersalah pada Jumaat, 6 Mac, selepas bersubahat dengan rakan niaga untuk mengupah seorang ‘pembunuh upahan’ bagi tujuan menakut-nakutkan pesaingnya, restoran Victory.

Hakim dalam kenyataannya menyatakan bahawa kes ini dirujuk sebagai ‘saingan dalam perniagaan’ di antara restoran Zam Zam dan Victory – kedua-duanya terletak di North Bridge Road.

Hakim Mathew Joseph berkata, “saingan perniagaan adalah kejadian biasa,” katanya. “Ia adalah sebahagian daripada perkara harian dan ia perlu diambil dalam langkahnya.

“Dalam kes Victory dan Zam Zam, kedua-duanya adalah restoran yang terkenal di Singapura,” kata hakim sambil menambah bahawa saingan daripada kedua-dua restoran ini telah berlangsung lama sejak ditubuhkan.

Pemilik Zam Zam, 49, Zackeer Abbass Khan telah didakwa bersubahat dengan beberapa orang untuk menakut-nakutkan pemilik restoran Victory,  Liakath Ali Mohamed Ibrahim.

Beliau telah mengarahkan rakan niaganya, Anwer Ambiya Kadir Maideen, 50, untuk merancang serangan terhadap mangsa dan menawarkan wang jika kerja itu dapat diselesaikan.

Anwer kemudian mengupah Joshua Navindran Surainthiran untuk menoreh wajah mangsa dengan menggunakan pisau pada 26 Ogos 2015.

Mangsa telah ditinggalkan dengan parut yang kekal di bahagian muka, dan Joshua dijatuhkan hukuman penjara enam tahun dan enam sebatan pada tahun 2016 disebabkan kesalahan itu.

Jumaat lalu, Hakim Joseph juga telah menjatuhkan hukuman ke atas Zackeer dan Anwer selepas didapati bersalah kerana bersubahat secara sukarela dengan menyebabkan kecelakaan yang parah kepada pesaingnya.

Pasukan pendakwa telah mendakwa bahawa permusuhan mereka telah wujud dalam jangka masa yang lama. Pada tahun 2005, Zackeer dan Liakath pernah menjadi rakan kongsi. Namun disebabkan perniagaan itu gagal, Zackeer telah menyalahkan mangsa dan mendakwa ditipu sebanyak S $ 80,000.

Kedua-dua – Zackeer dan Anwer – berhadapan hukuman penjara 15 tahun kerana telah melakukan jenayah secara sukarela dengan menyebabkan kecederaan parah menggunakan senjata merbahaya.

Berikut adalah cerita lain mengenai Singapura yang perlu anda tahu. Klik pautan di bawah untuk membaca.

Itinerari 3 Hari 2 Malam Ke USS Singapura Dengan Bajet Bawah RM700 Seorang

18 Lokasi Menarik Dan Percuma Di Singapura Yang Boleh Anda Terjah Di Hujung Minggu


Pemilik RM150,000 Yang Berterbangan Di Lebuhraya Anggap Itu Bukan Rezekinya

Kisah sebenar disebalik video wang kertas RM50 yang terbang bertaburan di Lebuhraya Bukit Timah Expressway, Singapura pada Isnin lalu akhirnya terbongkar. Video terbabit menjadi viral apabila dimuatnaik oleh laman web sgreckless.com

Memetik laporan dari Harian Metro, pemilik kesemua duit berkenaan, yang juga rakyat Malaysia dari Skudai Johor, Jihad Dudden Shaik Ali Khan, 24, berkata keseluruhan wangnya yang tercicir bernilai RM150,000.

“Saya anggap apa yang berlaku bukan rezeki dan mungkin ada hikmahnya,” katanya memetik laporan dari Harian Metro.

Menurut pengurup wang terbabit, dia tidak sedar zip beg sandang yang mengandungi duit-duit terbabit terbuka menyebabkan wang-wang tersebut berterbangan dan bertaburan di atas jalan raya.

“Ketika kejadian pada 6.20 petang itu saya sedang dalam perjalanan menunggang motosikal jenis Yamaha untuk berjumpa seorang pelanggan, namun selepas tiba di Orchard Road saya mendapati zip beg terbuka luas dan sebahagian wang hilang.

“Lima minit kemudian ayah menghubungi saya dan beritahu ternampak pengguna jalan raya mengutip wang yang bertaburan di atas jalan raya selain turut memaklumkan kemungkinan itu duit saya,” katanya.

Tambah Jihad, dia segera ke lokasi yang dan terkejut apabila mendapati seoranglelaki mengutip wangnya yang bertaburan di atas lebuhraya.

“Saya mendekati lelaki itu, tetapi selepas ternampak saya di terus melarikan diri dengan wang sebanyak RM200 daripada RM250 yang ada di atas jalan raya itu. Saya hanya sempat mengambil RM50 yang ditinggalkan lelaki terbabit,” katanya.

Menurutnya, ia adalah kali pertama perkara itu terjadi sejak lebih tiga tahun dia menjadi pengurup wang.

“Apa pun saya reda dan benda ini sudah pun berlaku. Mungkin itu bukan rezeki saya sebaliknya percaya pasti ada hikmahnya.

“Saya juga baru dua bulan berkahwin dengan Norashikin Abd Kadir, 21, dan tidak menyangka semua ini akan berlaku,” katanya.

Berikutan kejadian, Jihad sudah membuat laporan polis di Singapura pada hari sama kejadian berlaku.

LIKE dan FOLLOW Vocket di Facebook serta Instagram


Adakah Fenomena 24 Jam Malam Di Svalbard Merupakan Petanda Kiamat?

Saya menulis penulisan ini selepas beberapa hari pulang dari bumi Svalbard. Pertamanya Svalbard ini merupakan negara, tapi bukan negara. Pelik tapi benar kan? Lebih tepat Svalbard ni ialah wilayah autonomi bawah Kerajaan Norway.

Kesemua pentadbiran di sini berhubung dengan Kerajaan Norway kecuali beberapa perkara. Perkara paling jelas ialah undang-undang keluar masuk wilayah ini tidak tertakluk kepada kerajaan Norway, tetapi berdasarkan peruntukan yang termetrai hasil ‘Svalbard Treaty’.

Nak tahu lebih lanjut anda boleh baca perjanjian ini dan anda pasti terkejut! Kenapa terkejut itu anda kena baca sendiri atau pun tunggu saya cerita mengenai ‘Svalbard Treaty’ dalam topik khusus.

Sekarang kita masuk pada topik. Sebahagian orang terkejut bila saya cerita yang sekarang ni di Svalbard 24 jam malam. Siap ada yang tanya adakah ini tanda-tanda kiamat? Memang tak dinafikan semakin hari semakin dekat kita dengan kiamat. Tetapi fenomena ini sebenarnya telah berlaku sejak dahulu lagi.

Kita boleh klasifikasikan bumi ini kepada 2 hemisfera iaitu utara dan selatan. Disebabkan bumi ini bulat, jadi pada suatu masa, hanya sebahagian bumi yang terkena pancaran matahari. Ini sebabnya apabila Malaysia siang, Amerika berada pada keadaan malam.

Disebabkan putaran bumi pada suatu tempoh pula (Jun-Ogos) sinaran mentari dominan pada hemisfera utara yang menjadikan siang panjang manakala sebaliknya pada hemsifera Selatan. Tempoh ini disebut sebagai musim sejuk di hemisfera utara, manakala musim panas di hemisfera selatan.

Maka apabila anda tengok peta, Semakin jauh sesuatu tempat itu dari garisan khatulistiwa di hemisfera utara, semakin dominan sinaran matahari. Bermakna semakin panjang siangnya.

Hingga suatu titik berdekatan kutub utara, kawasan tersebut terkena sinaran mentari berterusan. Bermakna siang 24 jam. Nak mudah, hipotesis yang saya boleh bagi untuk tempoh tersebut (Jun-Ogos) ialah di hemisfera utara, semakin jauh sesuatu tempat tu dari garisan khatulistiwa, semakin panjang siangnya. Di hemisfera selatan- semakin jauh sesuatu tempat tu dari garisan khatulistiwa, semakin panjang malamnya.

Dah faham? Cuba aplikasikan kefahaman anda tu untuk musim yang lain pula. Disember-Februari di mana mentari dominan pada hemisfera selatan. Anda terbalikkan sahaja apa yang anda faham di atas tadi.

Berdasarkan penjelasan tadi, sekarang anda dah fahamkan kenapa Svalbard 24 jam malam sekarang? Sebabnya sekarang ialah musim sejuk di hemisfera utara dan Svalbard terletak 78 darjah ke utara. Dah nak dekat dah dengan kutub utara.

Maka pada waktu ini Svalbard tidak terkena sinaran mentari selama hampir 4 bulan. Sebab itulah memanjang 24 jam malam. Sebaliknya pada waktu ini di Antartika sana, mereka mengalami 24 jam siang untuk bebrapa tempoh.


Pemilik Rumah Amanah Sedia Jaga 40 Ekor Kucing Peliharaan Allahyarham Adibah Noor

Industri hiburan tanah air semalam dikejutkan dengan pemergian pelakon dan penyanyi berbakat negara, Adibah Noor. Adibah Noor meninggal dunia di sebuah pusat perubatan swasta di Jalan Ampang sekitar jam 6.30 petang tadi akibat kanser ovari tahap empat.

Berita duka dan mengejutkan ini disahkan oleh rakan artis, Datin Emylia Rosnaida yang juga isteri kepada Datuk AC Mizal di laman Facebook miliknya semalam.

Innalillahi wa innalillahi rojiun, perginya seorang wanita 'Terlalu Teristimewa' pencinta kucing yang membela berpuluh-puluh kucing jalanan...Adibah Noor, semoga rohnya ditempatkan dikalangan mereka yang beriman.#adibahnoor #terlaluistimewa #AdibahNoor #Samudera pic.twitter.com/6UFJbKlC8I

— Samudera.my (@MySamudera) June 18, 2022

someone said kesian kucing Adibah Noor waiting for her at home. can't hold my tears anymore 😭😭

Peminat setia Adibah Noor tahu Allahyarham sangat sayangkan kucing dan membela lebih 40 ekor kucing di rumahnya. Semasa hidupnya, Allahyarham pernah berkata sifatnya yang terlalu menyayangi haiwan itu membuatkan dia tidak berkira mengenai wang yang dihabiskan untuk keperluan kucing kesayangannya.

Justeru itu, peminatnya berkata apa nasib yang bakal menimpa kepada kucing peliharaan Adibah Noor. Dalam satu perkongsian oleh penjaga Rumah Amanah; Hashman Don berkata Rumah Amanah bersedia untuk menjaga semua kucing peliharaan Adibah Noor sekiranya tiada pihak yang mahu membelanya.

“Tiada masalah jika kucing-kucing arwah lebih 40 ekor nak berteduh di Rumah Amanah di Hulu Langat, Selangor Syarat utama No. 1 adalah Kematian Tuan Kucing. Warisnya bolehlah PM saya. Tak perlu bayar apa-apa dan tak perlu bagi makanan kucing-kucing itu setiap bulan. Malah setiap hari Ahad dari pukul 2.30 petang hingga 6.30 petang adalah hari melawat. Terbuka kepada umum,” tulis Hashman.

Kenyataan yang dibuat menerusi page Anugerah Mahligai Arah Nasib Abadi Haiwan itu telah menerima lebih 3,000 perkongsian dan menerjah di ruangan komen, ramai yang mahu membantu dan menghulurkan sumbangan kepada Rumah Amanah.

Encik Hashman mengucapkan terima kasih kepada mereka yang mahu menyumbang dan berkata beliau tidak pernah meminta sumbangan secara umum sebelum ini. “Minta maaf kepada yg meminta bank akaun. Biarlah pihak saya mengambil kucing-kucing arwah dahulu. Saya sudi terima, tak pasti jika ada waris-warisnya nak jaga,” tulis Hashman.

Encik Hashman Don sebelum ini pernah menulis syarat utama untuk menempatkan kucing di Rumah Amanah;
1. Kematian Tuan Kucing di mana warisnya tidak dapat sambung menjaga kucing-kucing arwah
2. Tuan kucing berada di ICU/koma
3. Tuan kucing uzur dan sedang menerima rawatan di hospital

Semoga urusan penjagaan kucing-kucing Allahyarham Adibah Noor dapat diuruskan dengan baik. Buat anda yang mahu memberi sumbangan ikhlas buat Rumah Amanah, boleh berhubung secara terus dengan Encik Hashman di sini.

Takziah kepada keluarga Allahyarham dan didoakan semoga mereka tabah menghadapi kehilangan ini. Semoga Allahyaham ditempatkan dalam kalangan orang yang beriman dan beramal soleh.

Di bawah merupakan kisah kucing yang patah hati setelah tuannya meninggal dunia. Baca lagi pada pautan di bawah.

Kisah Kucing Yang Patah Hati Setelah Tuannya Meninggal Dunia

Saya Geli Pegang Kucing Tapi Rezeki Saya Mencurah-Curah Lepas Lakukan Ini

Kekurangan Makanan, Pulau Kucing Ini Dibantu Rakyat Jepun Melalui Twitter


Pemilik Rumah Mewah Tetap Perlu Bayar Bil Elektrik Kurang RM20 Sebulan

Bermula tahun hadapan, pemilik rumah mewah dikehendaki membayar bil elektrik walaupun berjumlah dibawah RM20. Kenyataan ini telah dikeluarkan sendiri oleh Menteri Tenaga, Sains, Teknologi, Alam Sekitar dan Perubahan Iklim, YB Yeo Bee Yin.

Menurut beliau terdapat sejumlah besar kondominium mewah, banglo dan rumah teres besar mempunyai bil elektrik berjumlah kurang daripada RM20 sebulan kerana sering tiada penghuni di rumah. Golongan isi rumah ini perlu membayar bil elektrik bermula bulan hadapan kerana mereka bukanlah berada dalam golongan sasar yang patut menerima subsidi.

Langkah ini diambil selari dengan dasar kerajaan yang hanya akan menyalurkan subsidi elektrik secara bersasar khas untuk golongan miskin dan miskin tegar yang berdaftar dengan e-kasih. Menurut laporan Bernama subsidi ini akan memanfaatkan 185,000 akaun golongan sasar dengan subsidi bernilai RM40 sebulan berbanding hanya RM20 seperti yang diperuntukkan oleh kerajaan sebelumnya.


Pemilik Tesla Singapura Kongsi Pengalaman Mengembara Ke Utara Malaysia Guna Mod ‘Auto-Pilot’

Pembukaan semula sempadan Malaysia-Singapura sememangnya dinantikan oleh penduduk kedua-dua buah negara, sehingga deretan kenderaan memenuhi Woodlands Checkpoint sampai berlaku kesesakan pada pukul 12.00 tengah malam, 1 April baru-baru ini.

Sepasang warga Singapura telah berkongsi pengalaman mereka ‘mengembara semula’ ke Malaysia menuju ke utara dengan menaiki kereta elektrik Tesla Model 3.

Pada awal video tersebut, pasangan itu perlu menunggu kira-kira 45 minit selepas pukul 12.00 tengah malam yang lalu untuk melepasi Woodlands Checkpoint bagi memulakan perjalanan mereka.

Crossed the custom within 45 minutes at midnight. Drove past KL, continuing up north! Go Tesla 🤓 #SgTeslaGoesMsia #EVboleh

Setelah melepasi sempadan, mereka meneruskan perjalanan melalui beberapa kawasan sambil mengaktifkan mod ‘auto-pilot‘. Dalam video tersebut, jelas kelihatan pemandu langsung tidak memang steering, sebaliknya kereta tersebut bergerak berpandukan lokasi yang ditandakan oleh pemandu pada sistem navigasi canggih yang terbina.

Pasangan itu juga turut berkongsi pengalaman menggunakan fasiliti pengecasan serta kos pengecasan kereta Tesla di beberapa lokasi yang terletak di Ayer Keroh, Subang, Bukit Gantang dan Butterworth sepanjang perjalanan mereka ke Utara.

Hope this video is somewhat useful for those driving to to Malaysia with EV. For accurate distance, please use Google Map, the animation is just an estimate. Happy driving! 🤩 #SgTeslaGoesMsia #EVboleh

Reply to @jasonnwong Cost of ABB charger, JomCharge @ Caltex Ayer Keroh and Porsche @ Eastern & Oriental Hotel. Charges MAY differ for different locations. #SgTeslaGoesMsia #EVboleh

Hantaran video-video tersebut mendapat perhatian warganet yang ‘tumpang gembira’ melihat rakyat dari kedua-dua buah negara kini boleh melintasi menggunakan jalan darat.

Pada masa ramai yang berasa kagum dapat melihat kereta Tesla tersebut dapat mengaktifkan dan menggunakan mod ‘auto-pilot‘ semasa perjalanan sepanjang lebuh raya Utara-Selatan.

Menurut pemilik Tesla @sgpikarchu, ramai lagi pemilik Tesla dari Singapura merancang untuk mengunjungi Malaysia bagi merasai sendiri pengalaman baharu memandu kereta mereka dan mencuba fasiliti pengecasan kereta elektrik yang disediakan di beberapa lokasi terpilih.

Semoga pembukaan semula sempadan dapat merancak kembali sektor pelancongan dan meningkatkan ekonomi bagi kedua-dua buah negara jiran ini.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Kelab JDT pula menawarkan pengalaman menaiki kereta limosin mewah Hummer untuk meronda mengelilingi Stadium Sultan Ibrahim. Baca lebih lanjut melalui pautan di bawah.

‘JDT Hummer Tour’ Mula Beroperasi, Bayaran RM30 Untuk Ronda Stadium Sultan Ibrahim

Deretan Kereta Di Woodlands Checkpoint, Rakyat Singapura Tidak Sabar Masuk Ke Malaysia


Pemilik Aplikasi Tik Tok Dinobat Startup Paling Bernilai Di Dunia

Sekiranya beberapa tahun lalu, ramai yang kagum dengan Uber selaku syarikat startup paling bernilai, kini takhta ini telah dipegang oleh syarikat ByteDance yang berasal dari China.

Buat anda yang pertama kali mengetahui ByteDance, syarikat ini merupakan pemilik kepada beberapa aplikasi yang digunakan ramai termasuk Tik Tok.

Melalui pelaburan yang baru diterima, syarikat ByteDance sekaligus berjaya dinobatkan sebagai syarikat startup paling bernilai selepas menerima dana sebanyak $3 bilion (RM12.52 bilion) daripada SoftBank. Pelaburan yang diterima ini telah melonjak nilai ByteDance kepada $75 bilion mengatasi Uber yang bernilai $72 bilion.

Meskipun majoriti pengguna merupakan Rakyat China, salah satu daripada aplikasinya iaitu Tik Tok berjaya menular kepada pengguna di Malaysia, Eropah dan Amerika Syarikat. Peningkatan Tik Tok ini secara tidak langsung memberi ilham buat Facebook untuk mencipta aplikasi seumpamanya. Berikut merupakan senarai aplikasi yang dimiliki ByteDance.

Agak menarik untuk menyaksikan disaat dunia dibanjiri dengan pelbagai aplikasi, aplikasi seperti Tik Tok berjaya menjadi pilihan ramai khususnya generasi Z.

Berbeza dengan Uber yang mahu mengubah industri teksi serta menawarkan sesuatu yang buat e-hailing, aplikasi seakan Tik Tok ini telahpun muncul sebelum ini namun berdasarkan beberapa penawaran terbaru aplikasi ini berjaya mengutip jutaan pengguna.

Baca lagi: Kisah Pengasas SoftBank, Masayoshi Son Yang Menggegarkan Dunia Startup


Pemilik Zara Atasi Warren Buffett Untuk Menjadi Individu Kedua Terkaya Dunia

Lelaki Sepanyol yang juga mastermind disebalik jenama Zara, Amancio Ortega telah mengatasi Warren Buffett untuk memegang gelaran individu kedua terkaya di dunia.

Menurut Bloomberg, kekayaan Amancio Ortega bernilai $71.5 bilion berbanding Buffett yang hanya memiliki $70.2 bilion. Ini menjadikan Ortega individu kedua terkaya dibelakang founder Microsoft Bill Gates, yang mana memiliki nilai kekayaan sebanyak $85.5 bilion.

Ranking ini bukan saja membuktikan Zara berjaya menjadi antara perniagaan fesyen yang terbesar di dunia tapi juga membuktikan pelanggan lebih cenderung untuk mendapatkan pakaian yang trendy, berkualiti tapi murah.

Syarikat kepunyaan Ortega Inditex, yang memiliki Zara terus berkembang dan kukuh dari semasa ke semasa. Pada Mac, keuntungan syarikat itu dilaporkan meningkat 5% dari tahun sebelumnya, dan ia juga merancang untuk membuka sehingga 480 kedai pada tahun ini. Sekarang, syarikat itu mempunyai lebih 6,600 kedai dan beroperasi di 88 negara di serata dunia, dan menawarkan online shopping melalui e-commerce di 27 pasaran.

Ortega dikenali sebagai individu yang suka mencuba bisnes model yang unik. Sementara kebanyakkan peruncit peruncit lain telah memindahkan produksi ke China untuk mengurangkan kos, Zara masih mengekalkan kilang kilangnya berdekatan dengan HQ mereka di La Coruna. Dengan itu Zara dapat respon kepada perubahan trend dengan pantas dan menghantar produk baru terus ke kedai kedai mereka.

Hari ini, Zara masih mengekalkan strategi famous mereka iaitu memasukkan produk baru di kedai mereka setiap dua minggu. Dan takhta baru Ortega ini membuktikan, pelanggan di seluruh dunia selesa dan gembira untuk berhenti seketika di kedai Zara setiap kali produk baru hadir.

LIKE dan FOLLOW Vocket di Facebook serta Instagram


Pemilik Zoo Tipu Pengunjung, Dijanjikan Serigala Tetapi Hanya Seekor Anjing Dipamerkan

Angkara penularan wabak COVID-19 ketika ini, banyak sektor pekerjaan terjejas teruk termasuk pemilik taman haiwan atau zoo yang kini diambang muflis berikutan kurangnya pengunjung yang datang untuk menjana pendapatan. Namun begitu ada pemilik zoo yang sanggup menipu pengunjungnya asalkan mereka mendapat wang yang lumayan.

Situasi sebegini juga berlaku di Zoo Xiangwushan di China apabila tular satu video di media sosial Baidu yang memaparkan seekor anjing berbaka rottweiler dikurung oleh pihak zoo di dalam sebuah sangkar serigala demi menyakinkan pengunjung bahawa anjing tersebut benar-benar seekor serigala, lapor halaman BBC.

Video tersebut dirakamkan oleh Mr.Xu, salah seorang pengunjung yang datang ke zoo berkenaan. “Woof! Adakah ini serigala?,” ujar Mr.Xu dalam video pendek yang dirakamkannya itu.

Video tersebut kemudiannya tular dan menjadi perbualan jenaka oleh netizen selepas ada yang menganggap bahawa orang China tidak tahu membezakan antara anjing dan serigala. Namun, ada juga yang terfikir berkemungkinan pihak zoo mengalami masalah kewangan untuk penyelenggaraan zoo sehingga terpaksa menjadikan anjing sebagai pengganti serigala.

Bagi mendapatkan kepastian perkara sebenar, Mr.Xu telah bertanya kepada salah seorang pekerja zoo tersebut mengenai mengapa anjing itu terkurung di dalam sangkar serigala.

“Pekerja zoo itu berkata, sebelum ini memang ada serigala di dalam sangkar itu namun telah mati disebabkan ‘sakit tua’,” kata Mr.Xu kepada Beijing News.

Berdasarkan halaman Global Times, demi menutup malu, pemilik zoo telah menjelaskan kepada media tempatan bahawa anjing tersebut hanya dijadikan sebagai anjing penjaga kawasan dan dikurung untuk sementara waktu memandangkan sangkar serigala itu masih kosong.

Pemilik zoo itu juga memberikan sedikit gambaran bahawa zoo berkenaan kini menghadapai masalah kewangan memandangkan kurangnya kehadiran pengunjung ke situ.

Namun begitu, ada pengunjung yang mendakwa mereka ditipu oleh pihak zoo berkenaan. Mereka diberitahu bahawa mereka akan melihat aksi haiwan seperti harimau, singa termasuk serigala di zoo berkenaan. Sayangnya, ‘indah khabar daripada rupa’ dan realitinya bukan serigala yang dipamerkan tetapi hanya seekor anjing ‘rottweiler’, lapor halaman DailyStar.

“Kalau terdesak mahu menggantikan serigala yang telah mati, sekurang-kurangnya belilah anjing baka husky biarpun anjing namun ia tetap menyakinkan pengunjung bahawa ia serigala,” reaksi komen beberapa orang pengguna media sosial Baidu terhadap video tersebut.

Difahamkan, zoo ini mengenakan bayaran sebanyak 15 yuan (RM9.50) untuk setiap pengunjung. Berikutan kurangnya pengunjung, rata-rata netizen berkata lebih baik tutup sahaja zoo ini daripada terus melakukan penipuan. Siapakah yang bersalah dalam hal ini? Walau bagaimanapun, kes ini masih lagi dalam siasatan pihak biro perhutanan tempatan.

Zoo Negara dikatakan hanya mampu bertahan hingga April ini. Baca lagi menerusi pautan di bawah.

‘Merayu Dibenar Beroperasi Jika PKP Berlanjutan’- Zoo Negara Hanya Mampu Bertahan Hingga April Ini

Bukan Setakat Manusia, Haiwan Di Zoo Negara Juga Dapat Bantuan Ustaz Ebit Liew

Zoo Negara Kini Tawar Tiket Masuk Percuma Bermula Hari Ini Pasti Buat Anda Teruja


Apa Sebenarnya Yang Berlaku Mengenai Isu Pemilikan Rumah Di Malaysia

Terlebih dahulu, saya memohon maaf jika tulisan ini bakal menyinggung rakan-rakan dari pemaju yang sesetengahnya adalah klien saya. Berita Harian meminta saya menulis sesuatu berkenaan cadangan polisi bersempena Polisi Rumah Negara 2.0 pada bulan hadapan.

Saya fikir dah alang-alang akan disiarkan di akhbar tersebut, ada baiknya jika saya kongsikan di sini.

Isu pemilikan rumah sememangnya satu masalah yang besar di Malaysia. Masalah ini begitu kompleks dan tidak boleh dilihat dari satu sudut semata-mata. Untuk permulaan, kita mempunyai lebih daripada 34,532 unit rumah bernilai RM22.67 bilion yang tidak terjual setakat suku pertama 2018. Angka ini adalah yang tertinggi dalam masa 10 tahun.

Mengapakah perkara ini terjadi? Adakah kerana tidak wujud permintaan? Atau sebenarnya kebanyakan rakyat telah memiliki rumah? Jawapannya, pastilah tidak.

Situasi ini berlaku kerana rata-rata unit rumah yang tidak terjual itu merupakan produk yang tidak bertepatan dengan kehendak pasaran. Dalam bahasa mudah, tiada siapa yang nak beli rumah tersebut.

Di Malaysia, harga maksimum bagi rumah mampu milik adalah sekitar RM282,000. Ini adalah cadangan Bank Negara Malaysia. Namun begitu, hanya 21% rumah yang dibina pada 2017 adalah rumah berharga RM250,000 ke bawah.

Ini adalah sebab utama mengapa lebih 70% rumah yang tidak terjual (Walaupun sudah siap lebih dari 9 bulan) adalah yang berharga RM300,000 ke atas. Jadi di sini kita dapati produk yang ada di pasaran adalah produk yang salah di tempat yang salah dan dijual pada harga yang salah. Noktah.

Kemungkinan besar ramai yang akan terus mentertawakan para pemaju kerana mereka tersalah bina produk. Nanti dahulu.

Simptom membina produk yang salah ini nampaknya telah berjangkit kepada agensi perumahan milik kerajaan. Di Selangor, lebih 100,000 unit rumah kos rendah yang sepatutnya boleh dijual licin serta merta masih tiada pembeli.

PR1MA yang diketahui umum perlu membina sejuta unit rumah mampu milik bagi golongan pertengahan hanya mampu menjual sekitar 20 ribu unit sejak penubuhannya. Ini bersamaan dengan 14% daripada 140 ribu unit yang sedang dibina.

Antara sebab mengapa keadaan ini berlaku adalah berpunca daripada pembinaan produk yang salah daripada kehendak pasaran. Jadi, bagaimana perkara ini boleh dibendung dan diatasi? Ada solusinya.

Solusi pertama adalah dengan melalui pengumpulan dan penggunaan data atau lebih tepat lagi data raya (big data).

Untuk permulaan, langkah Jabatan Penilaian Perkhidmatan Harta atau NAPIC memperkenalkan sistem ‘Unsold Property Enquiry System Malaysia (UPESM)’ dalam memberikan maklumat berkenaan hartanah tidak terjual secara terperinci kepada pemaju adalah tindakan yang tepat.

Dari sini pemaju akan lebih mengetahui maklumat seperti bilangan unit tidak terjual, harga hartanah tersebut dan kawasan yang terlibat. Sekurang-kurangnya pemaju tidak sesuka hati terus membina projek baru tanpa membuat keputusan yang berlandaskan fakta dan data.

Pada masa yang sama, cara pengumpulan data di antara NAPIC dan KPKT perlu diseragamkan kerana NAPIC mengumpul data daripada maklumat kelulusan merancang manakala KPKT mendapat data berdasarkan lesen pengiklanan pemaju.

Jika punca dan definisi data ini tidak diseragamkan, pasaran akan keliru berkenaan data sebenar berkenaan bagi permintaan, pengeluaran, harga, jenis produk dan demografi di sesuatu lokasi. Sesuatu perlu dilakukan dari aspek ini. Namun mempunyai platform dataraya bagi perkara ini masih tidak mencukupi.

Malaysia mempunyai masalah di mana harga rumah yang amat tidak mampu milik. Bagaimana kita mengukur kadar mampu milik? Formulanya adalah dengan melihat pendapatan tahunan.

Bank Dunia menetapkan harga rumah perlu berada sekitar 3 kali ganda dengan pendapatan tahunan tetapi di Malaysia, nisbah gandaanya adalah sehingga 5 kali ganda. Oleh itu, tidak dapat tidak kita perlu memikirkan solusi bagaimana harga rumah dapat dikurangkan. Atau lebih tepat lagi, kos membina rumah.

Kita semua tahu tanah merupakan kos terbesar bagi sesuatu projek hartanah iaitu sekitar 20-30%.

Dalam hal ini adalah perkara yang ideal jika kerajaan boleh memberikan tanah secara percuma atau dijual pada harga yang rendah sebagaimana tanah-tanah yang dibeli oleh 1MDB.

Lebih ideal juga jika tanah yang diberikan kerajaan itu merupakan tanah yang bersebalahan dengan pengangkutan awam seperti di stesen-stesen MRT kerana ia boleh mengurangkan kos pengangkutan rakyat serta meningkatkan kadar mobiliti mereka.

Malangnya, di sebalik kerajaan telah berbelanja RM21 bilion bagi membina jaringan MRT yang moden dari Sungai Buloh ke Kajang, kebanyakan tanah-tanah strategik berdekatan dengan stesen MRT dimiliki atau telah dibeli (baca: dilobi) oleh pemaju-pemaju swasta.

Sila lihat dari stesen Sungai Buloh hingga ke stesen Damansara Height. Tidak ada satu pun tanah bersebelahan stesen MRT dikhususkan bagi projek PR1MA atau yang sewaktu dengannya.

Oleh yang demikian, kerajaan (baru) boleh membuat perancangan segera untuk memperuntukkan tanah-tanah strategik dengan pengangkutan awam bagi projek rumah mampu milik.

Ia boleh dilakukan kerana sebagai kerajaan, anda adalah pembuat dasar dan andalah yang pertama mengetahui maklumat apa-apa projek infrastruktur seperti kedudukan stesen MRT.

Tanah juga adalah bidang kuasa kerajaan negeri. Malahan, kerajaan negerilah yang mempunyai saiz tanah yang luas. Walaubagaimanapun, tanah juga adalah sumber pendapatan utama bagi setiap negeri.

Kerajaan Selangor mengutip lebih RM 1.73 bilion atau bersamaan 70% daripada bayaran premium tanah dan ‘quit rent’ pada 2016. Negeri Johor sebanyak 51% manakala Pulau Pinang, Pahang dan Kedah adalah sebanyak 48%.

Dalam hal ini, kerajaan negeri mempunyai dilema sekiranya kerajaan pusat mahu membina rumah mampu milik di tanah-tanah kerajaan negeri. Jika mereka memberikan tanah tersebut secara percuma, mereka kehilangan sumber pendapatan.

Jika kerajaan pusat bertindak membayar / membeli tanah kerajaan negeri, kos rumah tersebut akan menjadi tinggi yang mana mengakibatkan wang pembayar cukai digunakan bagi mengsubsidi harga rumah tersebut. Mengambil kira situasi ini, kemungkinan kerajaan negeri perlu diberikan pegangan ekuiti bagi projek rumah mampu milik.

Hal ini berikutan terdapat aspek komersil seperti pembinaan rumah kedai, pembinaan fasiliti awam seperti dewan, pusat sukan dan taman rekreasi yang berupaya menjana pendapatan. Komponen-komponen ini sekiranya diuruskan dengan baik (REIT misalnya) dapat memberikan pulangan.

Ini sedikit sebanyak menampung ‘kehilangan’ pendapatan kerajaan negeri hasil daripad apemberian tanah mereka bagi projek rumah mampu milik itu tadi.

Selain itu, apakah cara lain untuk menurunkan kos membina rumah? Adakah dengan teknologi? Kos pematuhan dan contribution cost pula bagaimana? Wajarkah kita mempunyai satu agensi mega bagi tujuan rumah mampu milik? Kupasan hal ini bersambung di tulisan seterusnya.